ACDC: Dosta prostora za napredak lokalnih samouprava na severu Kosova | Radio Kosovska Mitrovica\nACDC: Dosta prostora za napredak lokalnih samouprava na severu Kosova\n6. September, 2019 17:32 |\nIako postoji određeni napredak u transparentnosti rada lokalnih samouprava na severu Kosova, još dosta toga treba da se uradi po pitanju prosleđivanja informacija građanima i njihovom upoznavanju sa procesima donošenja odluka, rečeno je između ostalog na javnoj diskusiji na temu “Transparentnost lokalne samouprave”, održanoj u Zubinom Potoku, u organizaciji NVO Centar za zastupanje demokratske kulture (ACDC).\nNa javnoj diskusiji bilo je reči o transparentnosti ove lokalne samouprave i učešću građana u njenom radu, a ujedno su predstavljeni i rezultati istraživanja koje je NVO ACDC uradio na ovu temu.\nPredstavnik ACDC, Darko Nedeljković, rekao je da projekat koji ova organizacija sprovodi, na neki način predstavlja doprinos lokalnim samoupravama i njihovim zalaganjima u podizanju transparentnosti na viši nivo, kao i uključivanju građana u donošenju odluka.\nNedeljković je rekao da postoji određeni napredak i određeni nivo transparentnosti vlasti, ali da na tome još uvek treba raditi i treba ga podići na viši nivo.\n“Sama transparentnost u donošenju odluka, iako uočljiva u nekim segmentima, još uvek nije na potrebnom nivou. Mora se više raditi na prosleđivanju informacija građanstvu i njihovom upoznavanju sa procesima donošenja odluka, kroz učešće u konsultativnim grupama. Građani se moraju bolje upoznati sa svojim pravima, kao i sa mehanizmima i institucijama koje ta prava štite. Napredak postoji, ali ima još mnogo stvari na kojima treba raditi i koje treba poboljšati” – rekao je Nedeljković.\nOn je predstavio i rezultate istraživanja sprovedenog u sve četiri opštine na severu Kosova, u okviru kojeg su rađene fokus grupe i anketirano 309 ispitanika, od toga 109 na terenu, dok je 179 učesnika popunilo onlajn anketu na Internet stranici ACDC-ja.\nPrema istraživanju, samo 13,7 odsto ispitanika izjasnilo se da je dobro informisano o Zakonu o lokalnoj samoupravi, 58 odsto ne zna da su sednice lokalne samouprave javne, 62 odsto ispitanih građana smatra da odluke lokalne samouprave nisu dostupne široj javnosti, 53 odsto ispitanih nije upoznato sa zakonskom obavezom lokalne samouprave da održava javne sastanke, 42 odsto građana ne zna kome da se obrati ako lokalna samouprava ne reši njihov problem.\nZatim, samo 30 odsto ispitanika je čulo za konsultativne komisije, a čak 74 odsto ne zna ko te komisije sačinjava.\nUčesnicima ankete je postavljeno i pitanje šta bi promenili ili predložili da se transparentnost lokalnih samouprava poboljša, na šta je 52 odsto njih odgovorilo da treba povećati dostupnost informacija, 47 odsto ispitanika misli da treba zaposliti stručne ljude i 37 odsto ispitanika smatra da treba ubrzati administrativne procedure.\nJovana Obradović, odbornica u SO Zubin Potok, ocenila je da su po pitanju transparentnosti stvari u opštini Zubin Potok počele da se menjaju nabolje u poslednjih nekoliko meseci.\nOna je navela da su sada više zastupljene rasprave, a informacije su malo više dostupne nego ranije.\nObradović je napomenula da su, što se Skupštine tiče, sednice od samog početka javne, ali nije bilo toliko poziva mladima i uopšte građanima da prisustvuju, za razliku od ove godine.\n“Ranije je bio slučaj da se nešto objavi nakon što se desi, odnosno donese neka odluka, a nije bio slučaj da se pre nego šo se nešto uradi, građani informišu pa da se onda u nekim situacijama zajednički donose odluke. U tom smislu vidim drugačiju situaciju i pomak, mada ne mogu da kažem da i ranije rad nije bio transparentan” – kazala je Obradović.\nOna je dodala da po pregledu na opštinskoj internet stranici i broju građana koji žele da se informišu vidi da je informisanost građana relativno dobra.\nObradović je istakla i da je primetno da je zainteresovanost mladih veća nego ranije.\nTo je, ocenila je, vrlo pozitivno, jer, kako kaže, postoji mnogo stvari koje mogu da se reše u konsultacijama sa mladima, kako bi opština bolje funkcionisala i bila na bolji način u službi svojih građana.\nDalibor Galjak, predsednik Lokalnog saveta omladinskog delovanja (LYAC), rekao je između ostalog da će se ova organizacija u narednom periodu takođe baviti ovom temom.\n“Nadamo se da ćemo uspeti da približimo informacije, kako mladima, tako i ostalim građanima Zubinog Potoka. Što se transparentnosti tiče, mislim da je opština radila na tome, i da je sada bolji ‘protok informacija’ ka građanima” – rekao je Galjak.\nJavna diskusija je deo projekta “Jačanje transparentnosti i učešća građana u donošenju odluka na lokalnom nivou na severu Kosova”.\nACDC ovaj projekat sprovodi u saradnji sa medijskim partnerom Radijom Kontakt plus.\nProjekat podržava Kosovska fondacija za otvoreno društvo – KFOS.


Ruski hemičari osmislili novo gorivo za automobile koje u poređenju sa običnim benzinom novi proizvod manje šteti životnoj sredini i manje prlja sistem za gorivo.\nStručnjaci sveruskog naučnoistraživačkog instituta za preradu nafte razradili su alternativno automobilsko gorivo koje se sastoji od etil alkohola dobijenog iz prirodnih sirovina i jeftinih derivata nafte.\nStručnjaci tvrde da nova vrsta goriva ide na dobrobit vlasnika automobila, pre svega zbog manjeg sadržaja smole i sumpora obezbeđuje se čistoća sistema za gorivo i time omogućava dužu eksploataciju vozila. Osim toga zahvaljujući sadržaju kiseonika u izduvnim gasovima biće manje nesagorelih ugljovodonika. Kako se na testiranjima pokazalo, gorivo je kompatibilno sa običnim automobilskim motorom bez prepravki.\nMeđutim, kako se napominje, novo gorivo može da bude ekonomski isplativo samo ako se u Rusiji ukine naplaćivanje akciza za prisustvo etanola u gorivu.\nKao što se zna, u nekim zemljama smeša etil alkohola i ugljovodonika već se koristi kao gorivo za standardna vozila. U Brazilu, recimo „običan benzin“ na lokalnim pumpama sadrži 27 odsto alkohola, pri čemu su na jednoj polovini automobila izvršene modifikacije motora. Na Tajlandu je država podržala ovo gorivo, dok se u SAD aktivno razvija.


Hoteli iz regiona među najboljima u Evropi - TU Magazin\nHoteli iz regiona među najboljima u Evropi\nBy redakcija on\t Jan 29, 2016 TURIZAM, VESTI\nGlobalno poznata i jedna od najvećih internet stranica za pretraživanje hotelskih smeštaja i istraživanje turističkih destinacija “Trivago” objavila je listu država koje imaju najbolje hotele u Evropi, a u top deset zemalja na toj listi našle su se i Srbija, Crna Gora i Bosna i Hercegovina.\nHotelskom smeštaju u Srbiji poznati turistički portal dodelio je ocenu 83,6, pa je našoj zemlji pripalo visoko četvrto mesto. Od država regiona najbolje je plasirana Bosna i Hercegovina, koja prema “mišljenju” portala “Trivago” ima najbolje hotele u Evropi. Albanija se na ovoj listi našla na šestom mestu, a sedmo mesto zauzela je Crna Gora, kojoj je ovaj portal dodelio ocenu 82,78. Lošije rangirane od Crne Gore su Mađarska sa ocenom 82,67 i Slovenija, kojoj je “Trivago” dao ocenu 82,6. Listu regionalnih država zatvara Hrvatska na 12. mestu s ocenom 82,57. Prema podacima sa “Trivago” pretraživača, na listi su iza država bivše Jugoslavije ostale poznate evropske turističke destinacije kao što su Grčka, koja se nalazi na 17. mestu s ocenom 81,96, Češka na 18. mestu i ocenom 81,94 i Kipar na 25. mestu s ocenom 81,39. Kad je u pitanju svetska rang lista, u prvih pet destinacija su se našla ostrva Turks i Kaikos, Kajmanska ostrva, Mali Antili, Maldivi i Sveta Lucia. I na svetskoj rang listi BiH je visokorangirana i zauzima deveto mesto, a od država iz Evrope u top 15 svetske liste našao se samo Lihtenštajn.


Zoran Tegeltija: Ukinućemo nepotrebne dažbine za privredu Pogledaj specijal Toggle navigationNaslovna NaslovnaNajnovije vijestiNovo u rubrikamaČitani nasloviKolumneNezavisni stavNovosti NovostiBiHGradoviBanjalukaDruštvoObrazovanjeEx -YuSvijetHronikaIntervjuEkonomija EkonomijaPrivredaTržišteAnalizeSport SportFudbalKošarkaRukometTenisAtletikaZimski sportoviSportovi na vodiOstali sportoviOlimpijske igreIzbor sportisteKultura Kultura MuzikaPozornicaKnjiževnostVizuelna umjetnostFilmŽivot i stil Život i stilZdravljeŽivotLjepotaMuški kutakHrana i pićeKuće i vrtPutovanjeSvijet životinjaRecept danaMagazin MagazinJet setLjubav i seksTVZanimljivostiNN među poznatimaŽuta hronikaAuto-moto Auto-motoNovostiRecenzijeMogućnostiMoto sportNauka i tehnologija Nauka i tehnologijaNaukaSvemirOkolinaInternetHardwareProgramiGadgets Naslovna Novosti BiHGradoviBanjalukaDruštvoObrazovanjeEx -YuSvijetHronikaIntervju Intervju\nZoran Tegeltija: Ukinućemo nepotrebne dažbine za privredu\nPredrag Klincov 04.08.2012 09:36 Vlada RS će do kraja godine zajedno s Privrednom komorom redukovati broj taksi i naknada za koje se pokaže da nepotrebno administrativno i troškovno opterećuju privredu, najavio je Zoran Tegeltija, ministar finansija RS.\nOn kaže da značajan broj parafiskalnih opterećenja nisu prihodi budžeta RS, već opština, javnih preduzeća ili ustanova, zbog čega je i njih potrebno uključiti u taj proces.\nNN: Sarajevski mediji objavili su da je Odjeljenje za makroekonomske analize Uprave za indirektno oporezivanje (UIO) BiH utvrdilo da RS za prvih šest mjeseci ove godine duguje FBiH 23 miliona KM po osnovu pogrešne raspodjele indirektnih poreza. Da li su ti podaci tačni?\nTEGELTIJA: Od formiranja UIO postoji konstantan problem raspodjele prihoda između entiteta, na šta ukazujemo već duži vremenski period i predlažemo da se usvoji novi način raspodjele indirektnih poreza, odnosno da se formiraju dva podračuna, za RS i FBiH, s kojima bismo dobili jasnu sliku ko koliko ima pravo da naplaćuje prihoda po osnovu indirektnih poreza. Nažalost, za takav prijedlog nemamo podršku FBiH niti jednog dijela međunarodne javnosti koji je učestvovao u kreiranju UIO. Svi podaci o krajnjoj potrošnji Odjeljenja za makroekonomsku analizu dostavljaju se Upravnom odboru UIO, koji će na sastanku razmatrati te podatke i o njima donositi informacije. RS je, naravno, spremna da razgovara o svim podacima i izvršava sve obaveze. Ono što je indikativno je da se mediji u FBiH sada bave raspodjelom indirektnih poreza u prvih šest mjeseci 2012, a nikada nisu pisali o dugovanju FBiH iz raspodjele iz 2010. godine i kamati koju RS od tada treba da naplati.\nNN: Koliko je RS prethodnih godina zakinuta od strane FBiH po osnovu pogrešne raspodjele indirektnih poreza?\nTEGELTIJA: Potraživanja RS prema FBiH u ovom trenutku veća su od 50 miliona KM. RS je već dobila jednu prvostepenu presudu protiv UIO, dok se druga nalazi pred sudom od kojeg očekujemo da odradi svoj dio posla. Nažalost, do sada nije bilo spremnosti da se to rješava na način kako je to predviđeno, na sjednicama UO UIO. U zadnjem pismu namjere sa MMF-om definisano je da ćemo prije stupanja aranžmana na snagu potpisati obaveze za poravnanje zaključno sa krajem 2011. Mi smo to pripremili, ali u FBiH još nema ni pokušaja da se to završi. Zbog toga ovo pisanje sarajevske štampe o navodnim obavezama RS koje još nisu ni stupile na snagu smatramo novom vrstom pritiska na RS.\nNN: Najavili ste da se predstojećim rebalansom budžeta RS planiraju uštede u iznosu od 15 miliona KM. Kolika će, pak, biti ukupna kresanja rashoda RS kada se saberu i vanbudžetski fondovi i opštine?\nTEGELTIJA: Predviđene su uštede i na pozicijama javnih fondova i budžeta RS, a naravno i određene javne potrošnje na nivou opština, jer MMF svu potrošnju posmatra kao konsolidovanu javnu potrošnju u RS. Dakle, na iznos ušteda u budžetu RS od 15 miliona KM treba dodati još uštedu u Fondu zdravstvenog osiguranja RS od pet miliona KM. Podvukao bih da ove uštede ni na koji način neće ugroziti bilo čija pojedinačna socijalna prava ili ona po osnovu zdravstvene zaštite. Prvi put smo pripremili aranžman sa MMF-om bez obaveze da umanjimo lična primanja zaposlenih u javnom sektoru. Predstavnici MMF-a od nas samo očekuju da ukupan fond za plate u javnom sektoru zadržimo na sadašnjem nivou.\nNN: Vlada RS je nedavno održala tematsku sjednicu o privrednom stanju na kojoj su predstavnici Privredne komore RS posebno ukazali na brojne parafiskalne namete. Da li će Ministarstvo finansija redukovati njihov broj i time rasteretiti privredu suvišnih troškova?\nTEGELTIJA: Sa Privrednom komorom smo zajednički konstatovali da nema značajnijih primjedaba na visinu stopa poreza i doprinosa u RS, koje su u nivou ili čak niže nego u zemljama okruženja. Naša privreda, kao i u većini zemalja u okruženju, svoje nezadovoljstvo iskazuje parafiskalnim prihodima koji se ne iskazuju jasno, pa ih ne vidi ne samo Ministarstvo finansija, već čak ni ministarstva koja su bila predlagači usvajanja određenih zakonskih i podzakonskih akata iz kojih se pojavljuju. Mi smo napravili pregled svih fiskalnih i parafiskalnih prihoda i zaista postoji veliki broj parafiskalnih prihoda koji u nekom finansijskom smislu predstavljaju zanemariv iznos u odnosu na ključne prihode, ali predstavljaju prihod i izvore finansiranja bilo lokalnih zajednica, javnih preduzeća ili ustanova. Mi ćemo proći kroz sve te zakone i pokušati da rasteretimo privredu. Ponekad oni više predstavljaju više tehničku nego finansijsku poteškoću privredi i to je proces koji ćemo zajedno sa Privrednom komorom proći do kraja godine.\nNN: Postoje stidljive inicijative u BiH da se treba povećati stopa PDV-a sa sadašnjih 17 odsto na više od 20 odsto. Kakvo je Vaše mišljenje?\nTEGELTIJA: Postoje određena ekonomska gledišta da u ovom trenutku treba rasterećivati proizvodnju, a povećavati poreze na potrošnju. Najveći broj evropskih zemalja, posebno onih pogođenih ekonomskom krizom, je tako i uradio povećavajući stopu PDV-a. Od zemalja u okruženju, to je uradila nova vlada Hrvatske čim je došla na vlast, a postoje i najave da će to uraditi i nova vlada Srbije. RS se, međutim, opredijelila da zadrži nisku stopu poreza na dohodak i u ovom trenutku smatramo da više pažnje treba obratiti na samom prikupljanju PDV-a sa postojećom stopom od 17 odsto, a da manje razmišljamo o povećanju stope PDV-a. Stav Vlade RS je da se ide na uvođenje diferencirane niže stope PDV-a na određeni broj životnih namirnica, a da se za potrebe održavanja ravnoteže prihoda osnovna stopa PDV-a podigne za jedan procenat, na 18 odsto. Nažalost, naš prijedlog nije naišao na razumijevanje i podršku u FBiH. Svjesni toga, inisistiramo da se radi više na naplati PDV-a, jer u ovom trenutku bilježimo pad prihoda po tom osnovu, dok RS istovremeno bilježi rast prihoda od direktnih poreza.\nRS će ostvariti ekonomski rast\nNN: Koliko je realno očekivati da Vlada RS ispuni ciljeve iz Ekonomske politike o rastu BDP-a RS u 2012. od 2,5 odsto u situaciji kada se u prvom tromjesečju bilježi njegov pad, a pogotovo u svjetlu sve pesimističnijih prognoza međunarodnih finansijskih organizacija po pitanju bilo kakvog ekonomskog rasta BiH?\nTEGELTIJA: Ekonomska politika je dokument koji godišnje usvaja parlament RS, a prognoze finansijskih institucija i banaka su na kvartalnom nivou. U trenutku kada je Vlada RS predlagala Ekonomsku politiku, u posjeti BiH je bio i MMF i u razgovoru sa njima i drugim finansijskim institucijama imali smo procjenu o rastu BDP-a od dva do 2,5 odsto. Već u samoj proceduri usvajanja Ekonomske politike došlo je do naznaka da će zbog posljedica kretanja u evrozoni rast biti nešto niži od procijenjenog. Dok se većina zemalja suočava s negativnim stopama rasta BDP-a, mi u RS i sada vjerujemo da ćemo u 2012. imati pozitivnu stopu rasta imajući u vidu velike investicije koje RS čekaju u drugoj polovini godine.\nFrancisko Parodi: Vjerujemo da su vlasti spremne na reforme!\nMile Dmičić: Strane sudije unose sumnju u nezavisnost\nSavanović: "Željeznice RS" čekaju bolni rezovi


Predsjednik opštine otvorio benzinsku pumpu „AD petrol“ na Rudešu | Opština Berane\n„Važno je istaći da je Berane kao centar Sjevernog regiona prepoznato kao grad za investiranje i da je u tom smislu značajno za razvoj privrede u ovom dijelu Crne Gore“, kazao je, između ostalog, predsjednik Šćekić na otvaranju.\nPredsjednik opštine Dragoslav Šćekić, u prisustvu vlasnika DOO „AD petrol“ iz Bijelog Polja Vukmana Obradovića i velikog broja zvanica iz privrednog života Berana, svečano je danas otvorio Zaton petrol benzinsku pumpu na Rudešu.\nPredsjednik je istakao da mu pričinjava veliko zadovoljstvo što je još jedan privredni subjekat došao u Berane, koje kao centar Sjevernog regiona naše države ide naprijed.\n„Značajno je da su otvaranjem ove pumpe, čiji je vlasnik u firma „AD Petrol“, sačuvana radna mjesta onih koji su radili ovdje ranije kada je pumpa imala drugog vlasnika, kao i to da će u narednom periodu biti još novih radnih mjesta. Važno je istaći da je Berane prepoznato kao grad za investiranje i kao takvo je značajno za razvoj privrede na sjeveru Crne Gore. Iz tog razloga je dolazak Zaton petrola za nas jako bitan, ali se takođe nadam da će u narednom periodu doći do otvaranja još novih djelatnosti u našem gradu. Menadžmentu AD petrola želim puno uspjeha u daljem radu“, kazao je predsjednik Šćekić, poručivši ujedno svim prisutnim privrednicima da za dobro građana Berana, države Crne Gore i pojedinačne biznise idemo svi zajedno naprijed u bolju budućnost.\n„Jako je važno da zajedno prevazilazimo probleme prouzrokovane pandemijom i vraćamo se redovnim aktivnostima“, rekao je predsjednik.\nVlasnik firme Vukman Obradović kazao su da je ovo važan dan za ovu firmu.\n„Ovo je naša druga pumpa, prva već postoji u Bijelom Polju“, objasnio je on.\nPored automata sa svim vrstama goriva, u sklopu benzinske pumpe „AD petrol“ na Rudešu su market i kafe bar. U planu je i otvaranje restorana u narednom periodu.


August | 2019 | Udruženje Turaka u Srbiji\nMesec: August 2019\nPraznik Dan pobjede u Turskoj se obilježava povodom sjećanja na tu bitku nakon koje je proglašena moderna Republika Turska\nFoto: Evrim Aydın – Anadolu Agency\nŠirom Turske danas se obilježava nacionalni praznik Dan pobjede, a tim povodom se održavaju prigodne manifestacije i skupovi, javlja Anadolu Agency (AA).\nErdogan: Turska napravila iskorak u avijacijskom sektoru\nPredsjednik Republike Turske Recep Tayyip Erdogan i njegov ruski kolega Vladimir Putin prisustvovali su otvorenju Međunarodnog sajma avijacije i svemirskih istraživanja MAKS-2019., koji je jedan od najznačajnijih događaja te vrste u svijetu\nAnkara je u proteklom periodu poduzela značajne korake na polju avijacije, rekao je predsjednik Republike Turske Recep Tayyip Erdogan u utorak, javlja Anadolu Agency (AA).\n”Uz moto ‘budućnost je u nebu’, Turska je u proteklom periodu napravila iskorak u avijaciji“, rekao je Erdogan u ruskom glavnom gradu Moskvi.\nErdogan i njegov ruski kolega Vladimir Putin priustvovali su otvorenju Međunarodnog sajma avijacije i svemirskih istraživanja MAKS-2019., koji je jedan od najznačajnijih događaja te vrste u svijetu.\nDodao je kako će bilateralni odnosi s Rusijom biti dodatno produbljeni zahvaljujući saradnji na polju avijacije i svemirske tehnologije.\nErdogan je ponovio kako Ankara želi obim trgovinske razmjene s Rusijom povećati na 100 milijardi dolara.\nPredsednik Srbije Aleksandar Vučić izjavio je danas, povodom predsednika Turske Redžepa Tajipa Erdogana, da će to biti dobra prijateljska poseta, javlja Anadolu Agency.\nVučić je obilazeći deonicu auto-puta “Miloš Veliki” od Obrenovca do Ljiga novinarima rekao da je Srbija uvek srećna kada može da ugosti predsednika Erdogana.\n“Verujemo da mnogo toga u budućnosti možemo zajedno da uradimo”, poručio je Vučić.\nZajedničku izjavu objavile su parlamentarne grupe poslanika Stranke pravde i razvoja (AK Parti), Nacionalne narodne partije (MHP), Republikanske narodne tranke (CHP) te IYI Partije.


NOVA PRAVILA ZA PENZIONISANJE ŽENA STUPILA NA SNAGU - Jefimija TV, Kruševac\nNOVA PRAVILA ZA PENZIONISANJE ŽENA STUPILA NA SNAGU\nS druge strane, uslovi za odlazak u redovnu penziju za muškarace ostaju isti, ali to nije slučaj i kada govorimo o prevremenom penzionisanju, prenosi blic.rs.\nZakon o penzijskom i invalidskom osiguranju izmenjen je 2014. godine. Od tada se za žene svake godine menjaju uslovi za penziju i to po pravilu da se starosna granica pomera u rasponu od dva do šest meseci godišnje. I tako sve do 2032. godine kada će dame moći da idu u penziju sa 65 godina starosti, godinu dana i deset meseci duže nego danas. Promene imamo i kada govorimo o granici i uslovima za odlazak u prevremenu penziju koja se pod januara pomerila i za žene i za muškarce.\nMuškarci su prošle godine u prevremenu penziju išli sa 40 godina staža osiguranja i najmanje 59 godina. Ove godine idu sa 40 godina staža osiguranja i najmanje 59 godina i šest meseci života. Što se tiče prevremene penzije za dame, uslov za njih ove godine je bio 58 godina i četiri meseca života. Uslov je i da imaju minimum 39 godina i četiri meseca staža. Za ovu godinu je to 39 godina i osam meseci staža osiguranja i najmanje 59 godina života. Ono što je jednako za oba pola jeste pravilo po kome i muškarci i žene mogu redovno da se penzionišu sa 45 godina staža, bez obzira na starost. Uslov je, naravno, da su im poslodavci sve vreme tokom 45 godina redovno uplaćivali doprinose.\nGovoreći o prevremenoj penziji ono što je važno znati jeste da ona košta, odnosno da vam umanjuje primanja. Praktično, penzija će vam biti manja za 0,34 odsto za svaki mesec prevremenog penzionisanja, a najviše za 20,5 odsto od ukupne penzije. To znači da ako bi vam starosna penzija, sa punim radnim stažom, bila 30.000 dinara, a odlučite da se prevremeno penzionišete tri godine ranije,onda bi vam mesečni ček bio manji za oko 3.700 dinara, odnosno da bi iznosio 26.300 dinara.\nProsečna penzija u Srbiji danas je oko 30.000 dinara, dok je minimalna penzija ispod 17.000 dinara. Poslednjih godina ovi iznosi rastu, a treba reći da penzioneri i pored redovnih povišica dobijaju i jednokratnu novčanu pomoć. Ipak, i dalje je često pitanje, koliko će nam penzija biti za 20 ili 30 godina kada se budemo penzionisali.\nPrethodno: UKLANJANJE SNEGA I LEDA OKO STAMBENIH ZGRADA\nSledeće: COVID19, IZVEŠTAJ ZA RASINSKI OKRUG, 25.01.2022.


Vesti online / Humanitarni most / Nema predaje, Kosovo je u srcu\nB. R. - Foto: V. Sekulić A\nApel koji je ovih dana objavljen u svim srpskim novinama nije ostao u senci zaborava. Jeste da je stigao sa Kosmeta, iz južne srpske pokrajine, sa mesta na kome se mnogi trude da što manje ostane Srba, i sa mesta kojeg su već neki i otpisali sa karte Srbije, ali istog časa podigli su se Beograđani na noge, kao i direkcije brojnih fabrika prehrambenih proizvoda i prve veće količine hrane već su stigle do korisnika šest narodnih kuhinja na KiM.\nUručenje donacije: Đorđe Jovanović u "Vestima"\nVernici Hrama Svetog Save iz Beograda za vreme božićne liturgije sakupili su oko 1.000 evra, a humanitarna organizacija iz Štutgarta, pod nazivom Radosti moja, uplatila je 575 evra, pa je put Kosova otišlo i 650 kilograma pasulja. Time je direktno omogućen opstanak više od dve hiljade Srba koji se nalaze u najtežem egzistencijalnom položaju na KiM - oni će i dalje dobijati jedan besplatan topli obrok.\nOd brašna do lekova\nNarodnim kuhinjama na Kosovu i Metohiji su trenutno najpotrebniji: brašno, so, šećer, jestivo ulje, konzervisano povrće, ogrev, topla obuća i odeća. A poslednja vest koja stiže iz Kosovske Mitrovice glasi da su i zalihe lekova na izmaku!\nJer nijedna narodna kuhinja neće biti zatvorena sve dok ima plemenitih ljudi koji daju moralnu i materijalnu podršku zemljacima na Kosovu i sve dok ima svesti da je Kosmet izgubljen samo onoliko koliko ga mi izgubimo u svom srcu.\nMeđu takvim je već tradicionalno porodica Vladimira Ćorića iz Kanbere koja je uputila preko "Vesti" dar od 1.000 dolara, a koje smo nedavno uručili Đorđu Jovanoviću, koordinatoru Humanitarne organizacije Eparhije raško-prizrenke "Majka devet Jugovića".\nPredsednica ove dobrotvorne nevladine organizacije, protinica Svetlana Stević iz Zvečana zbog velikih obaveza na terenu nije mogla lično da dođe, ali zato smo u "Vestima" ugostili mladog fizičara Jovanovića.\n- Opstajemo već 14 godina u periodu punom iskušenja zahvaljujući donacijama dobrih ljudi. Bog ih uputi da se jave kad je najpotrebnije. Narodne kuhinje nisu samo mesto gde se deli topli obrok, one su specifične jer tu se Srbi okupljaju, tamo im se dele lekovi, čuju se njihovi problemi, i gde je god to moguće pokušavamo da priteknemo u pomoć. Dnevno je potrebno dve tone hrane, među kojima je brašno na prvom mestu. Zaista oskudevamo u mnogim namirnicama, ali dobra volja i dobro srce upravo se vide u delima gde nam se ruka podrške daje bezuslovno. Zahvaljujemo se porodici Ćorić, iskreno i od srca na prilogu koji će biti upotrebljen, kako to želi donator, isključivo za potrebe narodnih kuhinja. Svako dobro od Gospoda želimo njemu i njegovoj porodici - poručuje Jovanović.\nDragi naši čitaoci, verujemo da će se mnogi od vas pridružiti zemljaku iz Australije jer svakodnevni topli obrok i komad hleba za Srbe u enklavama upravo zavisi od donacija dobrih ljudi koji podržavaju trud i rad aktivista HO "Majka devet Jugovića". Zato i pokrećemo novu akciju pod nazivom Jedna kašika više, uvereni da će, kao i sve dosad, biti vrlo brzo realizovana.\nDr Đorđe Jovanović, predstavnik HO "Majka devet Jugovića", ostavio je prilikom posete beogradskom dopisništvu "Vesti" i mali dar za dobrotvora iz Australije. Naime, našem čitaocu i donatoru Vladimiru Ćoriću poklonjena je knjiga "Sveti kralj Stefan Dečanski", s blagoslovom njegovog preosveštenstva episkopa raško-prizrenskog Teodosija. Verujemo da ćemo biti u prilici da ovaj poklon i lično uručimo ovoj porodici iz Kanbere.


Ministar unutrašnjih poslova Srbije Nebojšta Stefanović izjavio je u petak ujutro da su u drugoj noći u kojoj se primenjuje zabrana kretanja uhapšene 154 osobe zbog kršenja te mere, ali da je noć protekla relativno mirno. Uhapšena je i osoba koja je širila dezinformacije o nestašici goriva.\nStefanović je rekao da policija nema pravo da se drugačije ponaša i da će ozbiljno i oštro odgovoriti na svaki pokušaj kršenja mera jer one štite život.\nPotvrdio da se od jutros sprovodi mera zatvaranja graničnih prelaza Srbije za putnički saobraćaj.\nTokom "policijskog časa" u zemlju je iz žarišta korona virusa pristiglo 66 državljana Srbije koji su smešteni u karantin u Moroviću, rekao je.\nMinistar je kazao i da je od 14. marta do danas 76.000 državljana Srbije ušlo u zemlju i da je to veliki pritisak na policiju koja mora ogroman broj ljudi da pozove telefonom i proveri da li poštuju mere samoizolacije.\nPotvrdio je da je šest osoba uhapšeno zbog kršenja mera samoizolacije i naglasio da će osobe koje krše nove propise biti smeštene u neki od karantina - u Vršcu, Požarevcu i Pirotu - u zavisnosti od mesta gde su zatečeni.\nOsumnjičenom je određeno zadržavanje do 48 časova posle čega će, uz krivičnu prijavu, biti priveden nadležnom tužilaštvu, saopštio je MUP.


D Inkubator - Intervju sa Karanovic&Partners\nKancelarija Karanovic & Partners nastavila je da sa članovima svog tima podržava program D Inkubator nakon iskustva stečenog u radu sa stratapima u programu inkubacije 2021. Kao komercijalna kancelarija, decenijama unazad rade sa stranim korporacijama koje donose duh inovacija i preduzetništva u našu zemlju. Primetili su da se taj duh budi i kod naših kompanija, što ih je motivisalo da kroz doprinos zajednici pomognu mladim kompanijama da se razviju i postanu svetski cenjeni brendovi uz njihovu pomoć u znanju. Već nekoliko godina Kancelarija to čini kroz njihove interne programe kao što je k://labs, ali i kroz saradnju sa inkubatorima, akceleratorima i programima koje su pokrenule ugledne kompanije poput Delta Holdinga.\nRazgovarali smo sa Senior Partnerom Rastkom Petakovićem i Partnerom Ivanom Nonkovićem o njihovim iskustvima u podršci programu i savetima za startape, ali o tome kako će članovi njihovog tima pomoći u startapima procesu inkubacije.\nIz kojih oblasti budući timovi mogu da očekuju mentorsku podršku od kancelarije Karanovic&Partners?\nSve oblasti prava kao što su ugovori i pravne forme raznih vrsta, zaštita intelektualne svojine, privatnost podataka, radno pravo (ugovori sa zaposlenima i saradnicima), priprema startapa za investicije, optimizacija poreskog tretmana i pristup podsticajima i olakšicama i mnoge druge. Pored toga, trudimo se da dobro razumemo i biznis i mislimo da advokat budućnosti mora da razume i algoritam i poslovnu logiku da bi radio dobro svoj posao. Možemo dosta da pomognemo ljudima koji tek kreću prenosom iskustava i modela naših drugih mnogobrojnih klijenata sa kojima smo prošli sve te faze.\nKolika je važno upoznati se sa pravnim aspektima poslovanja pre pokretanje startapa?\nKada neko pokreće startap, razmišlja uvek o svim načinima kako može da uspe i fokusiran je dosta na sebe. Mi donosimo jednu drugu perspektivu, a to je kako na taj startap i uspeh gledaju treća lica, od investitora pa do regulatora i na čemu oni insistiraju. Pored toga, uvek razmišljamo o tome kako nešto može da krene po zlu, što nije uvek lepo da se čuje, ali može biti jako korisno. Stoga, nikada nije prerano da neko počne da razmišlja o pravnim pitanjima za svoj startap.\nNa koje pravne procedure startapi treba da obrate posebnu pažnju u razvoju svojih biznisa?\nNajčešći kamen spoticanja koji vidimo kod potencijalnih investitora su – odnosi između osnivača, odnosi sa investitorima, ugovori sa zaposlenima (i s tim povezana prava intelektualne svojine) i poreski tretman pa preporučujemo da se na ovo obrati najveća pažnja.\nKoji savet biste dali timovima koji planiraju da započnu svoj biznis?\nOstanite tim, pre svega! Preventiva je mnogo bolja nego lečenje pa je zato bolje pitati stručnjake ranije nego kasnije.\nRastko je Senior Partner koji se bavi novim tehnologijama, TMT sektorom i pravom konkurencije. Sa zrelim kompanijama i sa startapima najčešće razgovara o njihovoj strategiji i biznis modelima, o trendovima u njhovoj industriji i o primeni tehnoloških rešenja. U poslednje vreme posebno je angažovan na Web 3.0 projektima. Kaže da je ovo izuzetno perspektivna oblast u svetu, a posebno u Srbiji koja je ocenjena kao jedna od top 10 destinacija za blockchain.\nIvan je Partner sa fokusom na M&A i tehnologije. Najčešće savetuje kupce ili investitore u IT kompanije (posebno voli gaming industriju), kao i same timove koji dobijaju investicije ili se prodaju. Pored samog procesa investicija, savetuje timove o praktično svim aspektima prava ali i generalno poslovanja sa kojima se timovi susreću.\nŠta vas je motivisalo da se priključite mentorskom timu D Inkubatora?\nRastko: Sarađujem sa mnogim startapima u Srbiji i u našem regionu i najviše volim da radim iz co-working prostora kada sam okružen mladim, ambicioznim i posvećenim osnivačicama i osnivačima. D Inkubator okuplja slične ljude što je veoma inspirativno i motivišuće – čak i za nas advokate 🙂\nIvan: Sarađujem sa mnogim startapima, a i sa velikim tehnološkim kompanijama i uvek se radujem novim idejama koje dolaze iz startap ekosistema.\nKakva su vaša iskustva u radu sa timovima u programu D Inkubator?\nRastko: Iskustva su odlična i nadam se da će u ovoj generaciji diskusije biti još intenzivnije i poučnije za sve u procesu.\nIvan: Slažem se sa kolegom pa ću isto reći 🙂 iskustva su odlična i nadam se da će u ovoj generaciji diskusije biti još intenzivnije i poučnije za sve u procesu.\nIz koje pravne oblasti je timovima najčešće timovima najčešće potrebna pomoć, šta vas pitaju?\nRastko: Pitanja su raznolika, od toga kako urediti odnose između osnivača i ključnih saradnika do toga da li koristiti open source softver.\nIvan: Pitanja su zaista različita, međutim pošto je moja ekspertiza investiranje i/ili akvizicija, često su pitanja upravo na ovu temu: strategije za izlaz, kako privući što kvalitetnije investitore i strateške partnere, kako rešiti propuste koji su nastali u ranom razvoju startapa, a sada negativno utiču na vrednovanje startapa.\nŠta je to što bi po Vašem mišljenju izdvojilo D Inkubator od drugih programa?\nRastko: Mislim da je neograničeni iznos potencijalne investicije u startap nakon završetka programa nešto što izdvaja D Inkubator i što startapima daje dodatni vetar u leđa.\nIvan: D Inkubator pruža mogućnost da se rešenja testiraju u pravim kompanijama, sa pravim ljudima i to na prilično velikom uzorku. To je jedan od benefita koji se retko nalazi.\nKoji savet biste pre početka programa dali timovima sa kojima ćete raditi u programu?\nRastko: Sanjajte velike snove, ali uvek imajte nekoga ko vas malo spušta na zemlju!\nIvan: Tim je ključ, sve ostalo će se rešiti.\nZašto timovi sa startap idejama treba da se prijave i učestvuju u D Inkubatoru?\nRastko: Ako ste oduvek želeli da vaša ideja zaživi i realizuje se u jednoj od najvećih naših kompanija – onda ste na pravom mestu.\nIvan: Rad sa mentorima iz svih oblasti poslovanja, predavanja, radionice i direktna saradnja sa timovima – to su najbolje odlike D Inkubatora.


Beta 12. avgusta 2020. 00:10\nKineski vojni stručnjak Song Džongping, autor teksta „NATO previše osetljiv na srpsku pragmatičnu kupovinu oružja od Kine“, navodi da je Srbija početkom jula uvela šest kineskih bespilotnih letelica CH-92A u svoje oružane snage i tako postala prva evropska zemlja čija armija koristi bespilotne letelice iz Kine.\nOn ocenjuje da taj potez „otvara nove kanale Kini za proboj na evropsko tržište oružja“ i dodaje da će Srbija „u bliskoj budućnosti“ kupiti i kineski raketni sistem protivvazdušne odbrane FK-3, izvoznu verziju sistema HQ-22. Predsednik Srbije Aleksandar Vučić rekao je danas da Beograd još nije kupio sistem FK-3, već da razmišlja o toj nabavci.\nTi dogovori Beograda i Pekinga „zabrinuli su zapadne zemlje“, stoji u tekstu, čiji autor ocenjuje da je Srbiji „neophodno da očuva nacionalnu bezbednost“ i da joj je za to bilo potrebno da kupi „napredno odbrambeno oružje“.\n„Sećanja na rat na Kosovu krajem devedesetih godina, kada je NATO jednostrano napao SR Jugoslaviju i prouzrokovao velike ekonomske gubitke, i dalje su snažna. Srbija je oduvek verovala da bi, da je Jugoslavija imala izvidjačke bespilotne letelice 1999. godine, njene vazduhoplovne snage mogle da preuzmu inicijativu umesto da čekaju da budu bombardovane“, piše list Komunističke partije Kine.\n„Sistem koji je Kina ponudila predstavlja dobar dogovor koji bolje odgovara potrebama Srbije. Ova kupovina je pragmatična pošto Srbija aktivno želi da se pridruži Evropskoj uniji od 2010. godine da bi dodatno ublažila tenzije sa susednim zemljama“, piše u tekstu.\nList navodi da je kineski izvoz oružja „u potpunosti u skladu s odredbama medjunarodnih zakona“.\n„Kina je 6. jula 2020. završila sve pravne procedure za pristupanje Ugovoru o trgovini naoružanjem (Arms Trade Treaty). Ovaj potez pokazuje da Kina pokušava da održi globalni i regionalni mir i stabilnost i da aktivno učestvuje u upravljanju globalnom trgovinom oružjem. Takodje odražava napore Kine na očuvanju medjunarodnog sistema kontrole naoružanja“, piše Džongping.\nOn dodaje da je Kina „uvek vršila strogu kontrolu i upravljanje svim vojnim izvozom“ i da ima „kompletan set politika i propisa o vojnom izvozu“.\n„Kineske vojnotrgovinske politike ne samo da ispunjavaju zahteve medjunarodnih ugovora, već ih znatno prevazilaze. Na primer, Kina izvozi vojne proizvode samo u suverene države i nikada neće prodavati vojne proizvode nedržavnim akterima. Svi navedeni detalji pokazuju da kineski izvoz konvencionalne vojne opreme u Srbiju u potpunosti ispunjava zahteve Ugovora o trgovini naoružanjem“, navodi Global tajms.\nKineski vojni stručnjak piše da je globalnom tržištu oružja „potrebna fer konkurencija“ i da Kina „ima pravo da izvozi napredno naoružanje“.\n„SAD su uvek bile najveći svetski izvoznik oružja, a u poslednjih pet godina imale su više od jedne trećine udela u ukupnom svetskom izvozu oružja. Rusija je na drugom mestu po izvozu oružja, sa petinom udela u globalnim isporukama oružja. Francuska je na trećem mestu, sa osam odsto. Medju prvih pet izvoznika oružja su i Nemačka i Kina“, dodaje se u tekstu.


Balthazar, belgijska indie pop rok grupa, nastupiće u zagrebačkoj Tvornici kulture u utorak 24. novembra 2015. godine u sklopu promocije najnovijeg albuma Thin Walls.\nČetvrti Paralel – Beogradski Festival Subkulture, održaće se u drugoj nedelji oktobra / 6-11.10. / i obeležiće, za domaću pop kulturu, dva veoma važna jubileja.\nDugo očekivani koncert legendarnog novosadskog benda Ritam Nereda biće održan u Beogradu, u petak 9. oktobra u sali Amerikana u Domu omladine.\nŠabački sastav Goblini nedavno je najavio novi koncert u beogradskom SKC-u kojim slave dva mala jubileja. Ova petorka 5. septembra svira svoj tristoti koncert u karijeri i to 20 godina nakon prvog beogradskog nastupa u KST-u koji je bio održan 31. avgusta 1995. godine.


Crna Gora u januaru domaćin prve runde kvalifikacija za EP za juniorke - Vijesti.me\nCrna Gora u januaru domaćin prve runde kvalifikacija za EP za juniorke\nTurnir će biti odigran od 10. do 12. januara u Sportskom centru “Igalo” u Herceg Novom. Edit\nŽenska juniorska odbojkaška reprezentacija\nSaša Jončić 7. novembar 2019, 23:58 ažurirano 7. novembar 2019, 23:59\nŽenska juniorska odbojkaška reprezentacija Crne Gore ugostiće Švedsku, Izrael i Kosovo na turniru prve runde kvalifikacija za Evropsko prvenstvo 2020. godine, saopšteno je iz Odbojkaškog saveza Crne Gore.\nKako se navodi, turnir će biti odigran od 10. do 12. januara u Sportskom centru “Igalo” u Herceg Novom.\nPlasman u drugu rundu kvalifikacija izboriće dvije prvoplasirane selekcije sa turnira.\nPrvoplasirana će u drugoj rundi učestvovati na turniru grupe B u Srbiji, od 30. aprila do 3. maja, a protivnici će im biti Srbija, Belgija i Mađarska.\nDrugoplasirana ekipa iz 1.runde plasiraće se u grupu A na turniru koji se igra u Italiji.\nPlasman na EP, koje će se odigrati u Zenici u Bosni i Hercegovini i Osijeku u Hrvatskoj, izboriće pobjednici sedam kvalifikacionih grupa druge runde, dok će drugoplasirane selekcije i najbolja trećeplasirana selekcija izboriti plasman u treću rundu kvalifikacija (9 - 12. jul), iz koje će plasman na EP izboriti pobjednici grupa i najbolja drugoplasirana reprezentacija.\nNa osnovu odluke Administrativnog Borda CEV više se ne igraju kvalifikacije za Svjetska prvenstva, već će plasman na SP 2021. ostvariti finalisti EP 2020.\nPored toga (pet Kontinentalnih konfederacija po dvije selekcije), plasman na SP izboriće pet najuspješnijih reprezentacija sa rang-liste Svjetske odbojkaške federacije, koje nisu izborile plasman preko kontinentalnih šampionata.


► Dušan Janjić: Dijalog Beograda i Prištine će potrajati\n"Ne očekujem mnogo od sastanka u Parizu. Ideja tog sastanka je da se potvrdi da su obe strane ispunile preduslove koje su tražile EU i SAD za obnovu dijaloga, da su spremne da razgovaraju i da su takse povučene. Pretpostavljam da će Vučić osporavati da su takse samo suspendovane pod reciprocitetom. Takođe, očekujem i da će Srbija da da izjavu da prestaje kampanja delegitimizacije Kosova", rekao je Janjić za portal Kosovo onlajn.\nOn podseća da je predviđeno da se na sastanku u Parizu govori o Zapadnom Balkanu i EU, a posebna tema je Kosovo.\nOčekuje se, kako je naveo, razgovor predsednika Francuske Emanuela Makrona i nemačke kancelarke Angele Merkel s predsednikom Srbije Aleksandrom Vučićem i premijerom Kosova Avdulahom Hotijem.\n"To je priprema dijaloga, ali i prilika da se oficijelno Hoti predstavi kao novi pregovarač. Posle toga glavni razgovor o obnovi dijaloga je onaj koji će se dogoditi u Briselu. To je početak formalnijeg dijaloga koga nije bilo više od 20 meseci i jako je dobro da je to krenulo. Konačno će se upoznati sve strane sa definitivnim predlogom metodologije Miroslava Lajčaka", rekao je Janjić.\nOn ukazuje da je primetno da je u poslednje vreme počelo da se najavljuje i da se ispunajvaju neke obaveze iz Briselskog sporazuma, ali i onoga što je dogovoreno s američkim izaslanikom Ričardom Grenelom.\n"Mislim na ekonomske mere. Evo konačno će se i Elektrosever kandidovati za licencu za snabdevanje severa strujom", rekao je Janjić.\nKada su u pitanju rokovi za postizanje konačnog sporazuma, Janjić smatra da sa tim treba biti vrlo oprezan.\n"Iskustvo uči da ne treba biti toliko naivan i poleteti za rokovima. Evropska birokratija tako razmišlja, i u redu je postavljati neke okvire. Što se tiče same situacije na Kosovu nema uslova da održanje političke stabilnosti. Nije isključeno da se dogode i novi izbori. Tu ima prostora koji političari mogu da iskoriste za odlaganje. Na strani Srbije su stvari izvesnije, bar što se tiče političke scene", kazao je Janjić.\nMeđutim, kako navodi, u ovom procesu postoje i drugi strani igrači, kao što su zemlje Kvinte, Rusija, Kina, pa su stoga moguće i komplikacije.\n"Trebalo bi biti dobro pripremljen i ne dozvoliti da se dijalog prekida taksama ili na neki sličan način, da prekid traje tako dugo kao što je sada, jer kad imate dijalog sigurno je da nećete imati sukobe. Očekujem da će Lajčak imati najmanje jedan mandat, a možda i drugi i treći, dok se ovo pitanje reši. Na ovom pitanju trebalo bi raditi do kraja 2022. godine da bi se došlo do kvalitetnog rešenja", rekao je Janjić.


Radio BN | Umjesto da smjenjuje odgovorne za aferu kiseonik, Vlada podnosi prijavu i protiv Zolaka\nUmjesto da smjenjuje odgovorne za aferu kiseonik, Vlada podnosi prijavu i protiv Zolaka\nObjavljeno: 2021-10-09 10:44\nVlada Republike Srpske priprema krivičnu prijavu protiv direktora Agencije za lijekove i medicinska sredstva BiH Aleksandra Zolaka, rečeno je Srni u Vladi Republike Srpske.\nFoto: Vlada podnosi prijavu i protiv Zolaka\n- Vlada Republike Srpske priprema krivičnu prijavu protiv direktora Agencije za lijekove i medicinska sredstva BiH Aleksandra Zolaka, rečeno je Srni u Vladi Republike Srpske.\nU Vladi su najavili da krivične prijave pripremaju protiv svih lica koji su plasiranjem netačnih informacija širili paniku i ugrozili zdravlje ljudi.\nКrivične prijave biće upućene Specijalnom republičkom tužilaštvu početkom naredne sedmice.\nVlada Republike Srpske je 1. oktobra uputila krivičnu prijavu protiv Draška Stanivukovića, gradonačelnika i komandanta Štaba za vanredne situacije grada Banjaluka, zbog osnova sumnje da je izvršio krivično djelo protiv zdravlja ljudi.\nRiječ je o članu 195 Кrivičnog zakonika Republike Srpske - nepostupanje po zdravstvenim propisima za vrijeme epidemije.\nU prijavi se, između ostalog, navodi da je Stanivuković u periodu od 24. do 30. septembra ove godine koristio i koristi svaku priliku i medijski nastup na teritoriji Republike Srpske i BiH da bi izazvao paniku, strah i neizvjesnost kod stanovništva Srpske.\nTo je činio iznoseći lažne tvrdnje, te posebno iznoseći neistinite navode da se na UКC-u Republike Srpske, kao i drugim zdravstvenim ustanovama - bolnicama na teritoriji Srpske, pacijentima oboljelim od zarazne bolesti kovid 19, koja je već odnijela nebrojeno života, daje industrijski kiseonik umjesto medicinskog kiseonika.\nStanivuković za subotu najavio rušenja 'Kajaka'\nOvo je najveća kasica prasica na svetu! (VIDEO)\nAna Bekuta neće da otkazuje nastupe zbog Mrkinog lošeg stanja!\nPoslednja pjesma objavljena dan prije njene smrti!


Afera RIK - Nemanja Nenadić - Peščanik\nKao i druge javne institucije, i RIK je (već četiri godine) dužan da na svom sajtu objavi Informator o radu i da u njemu, između ostalog, redovno ažurira podatke o odobrenim i realizovanim rashodima u prethodnoj i tekućoj godini. Planirani troškovi RIK ni inače nisu vidljivi u budžetu Srbije, jer se prikazuju unutar budžeta Narodne skupštine. Predstojeći rebalans budžeta će biti dobra prilika da se praksa izmeni i da RIK dobije poseban razdeo.\nRIK nije uopšte proveravala tačnost izveštaja o finansiranju kampanje za republičke, pokrajinske i lokalne izbore 2008. Štaviše, suprotno zakonu, javnost je ostala uskraćena i za elementarne podatke – ko je podneo takve izveštaje za Pokrajinu i za pojedine opštine i šta sadrže prilozi dostavljeni uz izveštaje za republičke izbore. Prilika za „popravni” je kontrola koju RIK po zakonu mora da izvrši do kraja leta u vezi sa finansiranjem kampanje u Zemunu, Voždovcu i Kosjeriću.


18:26 - 20.11.2015\nRadonjić: Poslednji sam pre Partizana koji je držao ovaj trofej, lep je umor\nTrener Crvene zvezde Dejan Radonjić rekao je posle osvojene titule u srpskom košarkaškom šampionatu da je protiv Partizana i očekivao težak duel (58:54), a da nema nijednu kritiku da uputi svojim izabranicima.\nDejan Radonjić gost "Blica": Nije čudo što je Vilijams plakao, želim da ostanem u Zvezdi\nTrofejni trener bi i naredne sezone predvodio crveno-bele u Evroligi i u odbrani tri titule. Dan posle osvojene domaće titule Dejan Radonjić je šampionskim korakom stigao u „Blic“.\n18:18 - 20.11.2015\nKao što je "Blic" najavio pre mesec dana: Radonjić produžio ugovor sa Zvezdom\nDejan Radonjić ostaje na klupi Crvene zvezde Telekom, kao što je "Blic" i najavio pre mesec dana. Mladi trener koji je prošle sezone ostvario izvanredne rezultate sa crveno-belima produžio je ugovor sa Zvezdom i naredne dve godine biće na čelu stručnog š\nRadonjić i Mitrović: Izuzetno jaka grupa, ali imamo motiva\nTrener košarkaša Crvene zvezde Dejan Radonjić izjavio je posle žreba Evrolige, da je njegova ekipa dobila izuzetno teške protivnike, ali da uz adekvatna pojačanja može da bude konkurentna.\n17:57 - 20.11.2015\nRadonjić: Odlasci Zvezdinih košarkaša su očekivani, naći ćemo prave zamene\nTrener košarkaša Crvene zvezde Dejan Radonjić izjavio je da je očekivao odlazak najboljih igrača zbog njihovih odličnih igara u prethodnoj sezoni, ali da će za njih naći prave zamene.\nDvanaest košarkaša Zvezde na prvoj prozivci Dejana Radonjića\nPočetak priprema za novu sezonu za košarkaše Crvene zvezde Telekom zakazan je za ponedaljak 10. avgust kada će u specijalističkoj ordinaciji Vita Maxima biti obavljeni neophodni medicinski testovi i lekarski pregledi.\nKošarkaši Crvene zvezde odradili su prvi trening u ovoj sezoni. Posle obavljenih detaljnih medicinskih testiranja i lekarskih pregleda, trener Dejan Radonjić sa 12 košarkaša radio je u sali i teretani. Veliki broj mladih igrača predvodili su trenutno naj\n17:32 - 20.11.2015\nRadonjić odahnuo: Cirbes počinje da trenira krajem septembra\nKošarkaš Crvene zvezde Maik Cirbes počeće da trenira krajem septembra, pošto su dodatni pregledi utvrdili da povreda njegovog zgloba nije toliko teška koliko se mislilo, rekao je trener šampiona Srbije Dejan Radonjić.


Čubrilović – Kormak: Srpska opredijeljena za evropske integracije - Moja Hercegovina\nČubrilović – Kormak: Srpska opredijeljena za evropske integracije\nBANJALUKA – Predsjednik Narodne skupštine Republike Srpske Nedeljko Čubrilović razgovarao je danas, u svom kabinetu, sa ambasadorom Sjedinjenih Američkih Država (SAD) u Bosni i Hercegovini Morin Kormak o aktuelnim političkim temama u Republici Srpskoj i Bosni i Hercegovini.\nČubrilović je izrazio opredijeljenost za evropske integracije i dodao da Narodna skupština Republike Srpske značajano doprinosi u donošenju i sprovođenju reformskih zakona koji imaju za cilj usklađivanje sa pravnim nasljeđem Evropske unije i stvaranju uslova za bolji život građana.\nTakođe, Čubrilović je izrazio očekivanje da će Kolegijum Narodne skupštine danas utvrditi dnevni red posebne sjednice na kojoj će se razmatrati odluka o stavljanju van snage Odluke o raspisivanju republičkog referenduma u vezi Suda i Tužilaštva Bosne i Hercegovine, te da će sjednica parlamenta biti održana početkom sljedeće sedmice.\nČubrilović je izrazio uvjerenje da će u skupštinsku proceduru blagovremeno biti dostavljen budžet Republike Srspke za 2018. godinu kako bi bio razmatran i na vrijeme usvojen, sa pratećim sistemskim zakonima.\nGovoreći o ispunjavanju međunarodnih obaveza, Čubrilović je izrazio očekivanje da će zajednički organi na nivou Bosne i Hercegovine konačno donijeti zakon o akcizama koji je ugovorna obaveze sa evropskim finansijskim institucijama i koji je potreban za izgradnju saobraćajne infrastrukture neophodne za ekonomski, privredni i ukupan društveni razvoj.\nČubrilović je naglasio da je neophodno da svi organi i institucije u Republici Srpskoj i Bosni i Hercegovini, u saradnji sa međunarodnim bezbjednosnim institucijama, aktivno rade u borbi protiv kriminala i terorizma kao globalnih problema čovječanstva.\nAfera “Zubari”, ili kako su tehničari iz Italije postali stomatolozi: U Banjaluci kupovane diplome po 100.000 KM!\nO priči o grupi od...\nDOBOJ - Predsjednik Republike Srpske i...\nLegendarni glumac Velimir Bata Živojinović...


Koliko Rusa veruje da je Zemlja ravna i šta misle o vanzemaljcima? - Sputnjik Srbija\n05:46 27 Maj 2020\n10:57 27.07.2018 Preuzmite kraći link\nKako se navodi, taj mali postotak populacije smatra da naučnici namerno lažu narod, iako se ne precizira o kakvim ciljevima bi u tom slučaju moglo da se radi.\nIstovremeno, oko četiri odsto populacije nije moglo da odgovori na pitanje da li je Zemlja ravna ili loptasta.\nSa druge strane, skoro polovina populacije, čak 45 odsto građana, smatra da vanzemaljci postoje, dok 18 odsto njih tvrdi da ih vlasti skrivaju od očiju javnosti.\nIma i onih koji smatraju da predstavnici vanzemaljskih civilizacija jednostavno nema, ili barem ne posećuju našu planetu – 42 odsto ispitanika.\nravna ploča, vanzemaljaci, Zemlja


ShowFx konferencija u Bratislavi 2019. - FinMedia Investments\nShowFx konferencija u Bratislavi 2019.\nJedna od najvećih konferencija u srednjoj Evropi održaće se ponovo ove godine u Bratislavi, ovog puta 21. septembra.\nDogađaj koji okuplja veliki broj trgovaca na tržištu i investitora će se održati u hotelu „NH Bratislava”, a program će obuhvatiti veliki broj predavanja i radionica posvećenih trgovini i investicijama.\nJedan od glavnih predavača biće Dominik Stroukal, glavni ekonomista u češkoj finansijskoj kući „Roklen”. Dominik je inače autor prve knjige na češkom o Bitcoin-u i drugim kriptovalutama pod nazivom „Bitcoin: novac budućnosti”. Takođe, gospodin Stroukal je bio direktor Liberalnog instituta u Pragu i predsednik Češkog i Slovačkog Ludwig von Mises instituta. Doktor je ekonomije i predavač na CEVRO Institutu u Pragu.\nDrugi predavač koji će predstaviti prisutnima svoje tehnike trejdinga i viđenje trenutnog stanja na finansijskim tržištima biće Alister Kruks koji se već 16 godina bavi trgovinom na svetskim berzama. Osnivač je i glavni trgovac „Trades Support Club”-a, putem kojeg sarađuje sa nekim od najpoznatijih trgovaca na tržištima u Ujedinjenom Kraljevstvu i SAD-u.\nOno što je zanimljivo za Alistera jeste to da je kao predavač delio podijum sa mnogim poznatim ličnostima iz sveta investicija poput Roberta Kiosakija i Džordana Belforta. Bio je i član globalnog borda savetnika u Kiosakijevoj firmi „Rich Dad Education” 2011. godine, gde je predstavio svoja iskustva u vezi sa trgovinom na međunarodnom tržištu valuta.\nTakođe, konferencija će biti i prilika da se prisutnima još jednom obrate analitičar brokerske kuće „InstaForex”, Torben Melsted, kao i osnivači portala i kompanije „FXstreet.cz”, Ondrej Hartman i Tomas Rozenal.\nKonferencija je najviše usmerena na investitore iz srednje Evrope i zemlje Višegradske grupe, tačnije Poljsku, Češku, Slovačku i Mađarsku, ali i naš tim će ponovo ove godine biti gost na pomenutom događaju.


Dejvis Kup - Stranica 4 od 5 - Dnevni list Danas\nPočetna » Dejvis Kup » Page 4\nNeka se spremi Francuska\nBrže nego što se možda očekivalo, jer verovatno ni sam Novak Đoković nije bio siguran koliko može posle povratka sa višenedeljnog bolovanja (zbog lakta), muška teniska reprezentacija Srbije je posle samo dva dana dobila četvrtfinalni dvoboj sa Španijom.\nPiše: O. N. 10. 4. 2017.\nDejvis kup: Srbija – Španija 4:1\nTeniska reprezentacija Srbije pobedila je u četvrtfinalu Svetske grupe Dejvis kupa selekciju Španije sa 4:1, a u polufinalu će od 15. do 17. septembra gostovati Francuskoj, koja je istim rezultatom savladala Veliku Britaniju.\nPiše: FoNet 9. 4. 2017.\nTeniska reprezentacija Srbije plasirala se danas u polufinale Dejvis Kupa, pobedom u meču dubla protiv Španije.\nKompanija NIS je u saradnji sa Teniskim savezom Srbije (TSS) i ovoga puta obradovala sve mališane otvorenom školom tenisa na Dejvis kupu.\nPiše: M. D. 8. 4. 2017.\nĐoković i Ramos Vinjolas otvaraju duel u Pioniru\nNajbolji srpski teniser Novak Đoković i Albert Ramos Vinjolas otvoriće duel Srbije i Španije u četvrtfinalu Dejvis kupa u Beogradu.\nĐoković: Spreman sam za Dejvis kup\nNajbolji srpski teniser Novak Đoković oporavio se od povrede lakta, zbog koje je propustio masters u Majamiju, i kaže da je potpuno spreman za četvrtfinalčni duel Dejvis kupa protiv Španije, koji se za vikend igra u dvorani „Aleksandar Nikolić“.\nPablo Karenjo na prvoj tabli\nPoznat je teniski tim Španije koji će se od 7. do 9. aprila u dvorani „Aleksandar Nikolić“ u četvrtfinalu Dejvis kupa sastati sa selekcijom Srbije.\nPiše: S. D. 29. 3. 2017.\nKanada izbačena iz Dejvis kupa\nTeniska reprezentacija Kanade diskvalifikovana je iz ovogodišnjeg Dejvis kupa, pošto je u meču sa Velikom Britanijom reprezentativac Denis Šapovalov napucao sudiju lopticom.\nKončita Martines: Nadam se da će Nadal igati protiv Srbije\nSelektorka Dejvis kup reprezentacije Španije Končita Martines izjavila je danas da se nada da će Rafael Nadal igrati četvrtfinale tog takmičenje protiv Srbije.\nTeniska reprezentacija Srbije sedmi put u poslednjih osam godina plasirala se u\nčetvrtfinale Svetske grupe Dejvis kupa.\nDejvis kup: Srbija – Rusija, dan drugi\nDrugog dana Dejvis kup susreta Srbije i Rusije na programu je meč dublova u kojem se sastaju Nenad Zimonjić i Viktor Troicki protiv Andreja Kuznjecova i Konstantina Kravčuka.\nPiše: Danas Online 4. 2. 2017.\nHumanitarna akcija tenisera\nČlanovi teniske reprezentacije Srbije danas su se posle treninga u dvorani Čair u Nišu sreli sa grupom mališana obolelih od raka koji su ih čekali pored terena u želji da upoznaju svoje sportske idole.\nNovak Đoković: Jedva čekam da izađem pred nišku publiku\nNajbolji srpski teniser Novak Đoković rekao je da jedva čeka da izadje pred nišku publiku u meču reprezentacije Srbije protiv Rusije u Dejvis kupu.\nZimonjić želi revanš za prošli poraz\nNajbolji srpski teniser Novak Đoković stigao je u Niš gde će igrati u okviru prvog kola Dejvis kupa protiv reprezentacije Rusije od 3. do 5. februara. Pored drugog igrača sveta u domaćem timu nalaze se i Viktor Troicki, Dušan Lajović i, Nenad Zimonjić, kao igrač i selektor.\nPiše: S. D. 30. 1. 2017.


Utorak, 16 Januar 2018 09:30\nGrupa građana Crne Gore, većinom pristalica kanonski nepriznate Crnogorske pravoslavne crkve, pokrenula je inicijativu za ukidanje vlasništva Srpske pravoslavne crkve “nad crnogorskim manastirima i crkvama”.\nAkcija je oživela nakon što je raščinjeni Miraš Dedeić na Božić ponovo zatražio od države da vrati “otetu crkvenu imovinu”.\nPokretači, između ostalog, navode da je nezavisnu i međunarodno priznatu Kraljevinu Crnu Goru 1918. godine okupirala i anektirala Srbija.\nCrkvenom imovinom, čiji je titular Mitropolija crnogorsko-primorska, baviće se tužilaštvo u Podgorici, i to po tužbi kanonski nepriznate CPC.\nStevo Vučinić, potpredsjednik ove organizacije koja je osnovana na Cetinju u policijskoj stanici, podnio je više krivičnih prijava zbog navodno nezakonitog upisa crkvene imovine na Srpsku pravoslavnu crkvu u Crnoj Gori.\nU tim papirima našao se i manastir Ostrog, koji je dugo na nišanu malobrojnih pristalica okupljenih oko Miraša Dedeića.\nUprkos zanemarljivoj podršci među crnogorskim vernicima, grupa Miraša Dedeića redovno ispostavlja zahtjeve za crkvenu imovinu. Već godinama oni zastupaju tezu da je CPC jedini legitimni naslednik crkvene duhovnosti i da bi ona trebalo da bude titular svih hramova i crkvenih dobara.\nPosebno su im privlačni najpoštovaniji manastiri, kakav je Cetinjski manastir ili Ostrog.\nDedeićeve pristalice su prije nekoliko godina lansirale tezu da se u manastir posvećen Svetom Vasiliju Ostroškom, nedaleko od Nikšića, od hodočasnika i priložnika godišnje slije oko 50 miliona evra, što je više puta demantovano iz Mitropolije crnogorsko-primorske. Bez obzira na prenaduvane iznose, nesumnjivo je da je umesto brige o duhovnosti novac najvažniji pokretač inicijative za transfer svojine nad crkvenom imovinom.\nNepriznata CPC “nišani” i bogomolje u koje se sliva mnogo manji iznos od dobrovoljnih priloga. Razlog za to je manjak bogoslužbenih objekata u Crnoj Gori. Ova verska zajednica, koju hrišćanski svet ne priznaje, djeluje u svega nekoliko objekata u nekim od većih crnogorskih gradova – Cetinju, Kotoru, Danilovgradu…\n"Rusija se vratila sebi, hoće li se vratiti Crna Gora sama sebi? Daće Bog u novoj godini. Crna Gora, koja se gradi na lažnim temeljima, na lažnoj veri, ne može imati budućnost. Neophodno je da dođe do pomirenja među braćom, ne deleći se ni na ove ni na one, nego da se vratimo zajedništvu. Nije to Crna Gora kralja Nikole. Treba da se oslobodimo laži, obmana, prevara. Diobe među braćom pretočile su se u jezičke i nacionalne deobe", kazao je Amfilohije na molebanu u hramu Hristovog vaskrsenja u Podgorici.\nViše iz kategorije: « Vučić posjetu premijera Japana Šinza Abea ocijenio istorijskom Policija na Kosovu ima određene dokaze, nađeno zapaljeno vozilo »


GOVORIO SAM SLOBODANU MILOŠEVIĆU U SKUPŠTINI SFRJ U BEOGRADU — Bosnjaci.Net\nGOVORIO SAM SLOBODANU MILOŠEVIĆU U SKUPŠTINI SFRJ U BEOGRADU\nObjavljeno: 12. November 2021. 16:11:55\nNakon skupa na Gazimestanu i vatrenog govora Slobodana Miloševića ubrzana je kriza u Jugoslaviji koja se raspala u krvavom ratu, tokom 90-tih godina.\nGovorilo se i šuškalo, a Boga mi i nazirala “balvan revolucija“ kao izmišljenja ideološka matrica suludog Miloševića u stvaranju neke nove velike Srbije, umjesto postojeće Jugoslavije.\nDakle, tih godina u mandatnom period (1986 -1990) nalazio sam se na funkciji delegate / parlamentarca u Saveznoj skupštini u Beogradu, u Vijeću Republika i Pokrajina, ispred Skupštine Bosne i Hercegovini, čiji sam isto tako bio delegat / parlamentarac.\nU proteklom period tridesetak godina teško je govoriti i pisati u mnogim događajima, koje je istorija, da li dovoljno detaljno i sasvim istinito opisala i prenijela budućim generacijama, ostaje da se vidi, ali sus vi ti događaji trajno obilježili sudbinu Naroda ovog dijela Evrope. Očito je bilo da je “vrag odavno zakucao na naša vrata i okupirao naše sudbine i sva naša životna događanja u ovim proteklim periodima“.\nNa mnoga pitanja iz te davne prošlosti, da bi se objektivno našao valjan odgovor, moramo se duboko uvući u spoznaju političkih prilika toga vremena, uvažavati sve postojeće norme, jer bi bila prava utopija sve to posmatrati iz savremenog ugla, bez takvih spoznaja. Rekao bih da se događaji iz tadašnjeg vremena ne mogu sagledavati jednostrano iz naše današnje perspective, da ne bi smo postali samo nesvjesnim trkačima u kružnom toku. Rezultat takvog stanja i razmišljanja je generisanje raznih mitova, Kojima smo skloni i koji se tragično naslijeđuju. Na ovaj način, stvarni su i žive mitovi o Kosovu i Kosovskom boju, te o srpskom vojskovođi knezu Lazaru, koji je svojom pogibijom bio predodređen za “izbor nebeskoga kraljevstva“. Zbog te odluke, koja se opisuje kao savez s Bogom, Srbi sebe smatraju nebeskim narodom.\nNisam nikakav istoričar, tehničko sam lice, prepustio bih sva ta događanja i mnoge ispisane istorijske činjenice i prošlosti i istoriji, mada od te istorije, zaista, ništa nismo naučili, a ona nam se ponovila i zato bih radije dao svoj kraći osvrt na period Gazimestana i poslije njega. To je bilo vrijeme mog neposrednog aktivnog političkog djelovanja, kao delegat / parlamentarac u Skupštini Bosne i Hercegovine u Sarajevu i Saveznoj skupštini SFRJ u Beogradu (mandate 1986-1990).\nOvim nastupom je Milošević od “borca“ za Jugoslaviju postao neosporni srpski nacionalni lider, što je označilo kraj jugoslovenske ideje.\nMilošević je na Gazimestanu, u govoru povodom 600. godišnjice Kosovske bitke, poručio da nisu isključene ni oružane bitke\nPo povratku sa Gazimestana, cjelovita Skupština SFRJ / oba vijeća / otvorila je raspravu na temu pojave tzv. “balvan revolucije“ na kojoj je po pozivu bio prisutan i Slobodan Milošević.\nMoja malenkost, kao veoma aktivni i veoma grlati delegat, u svome angažovanju i u Skupštini u Sarajevu, kao i u Saveznoj Skupštini u Beogradu, nisam se ustručavao da direktno prozovem i Slobodana Miloševića, sa upitom:\n- “Druže Slobodane, najavili ste na Gazimestanu, a već se i nazire ta Vaša “balvan revolucija“ koja nije naivna i miriše na neko zlo, da li će te biti spremni izaći pred sud pravde i odgovarati za posljedice“?\nSasvim normalno, kada je prišao mikrofonu drug Slobodan Milošević mi je odgovorio: “Ovo je želja moga srpskoga naroda i ja kao njihov lider dužan sam sve ispoštovati“.\nPomenuti Miloševićev govor, Haško tužilaštvo podnijelo je kao dokaz o njegovim ratnim namjerama. Tako je tužilac Džefri Najs istakao da "oružana borba, nije bila isključena, čak i u tom momentu", odnosno te, 1989.\nIstorija će već sve reći svoje, mnoge zlatne istorijske knjige su ispisane, a naši živi svjedoci će ispisati i dopuniti cjelovitu istorijsku stvarnost, za naše generacije.\nTako je ovih dana ugledala svijetlo dana i zlatna istorijska knjiga, roman kakav smo priželjkivali od uglednog sarajevskog Univerzitetskog profesora, istoričara i filozofa, gospodin Ive Komšića, pod naslovom: ”Tuđmanov haški profil - Udruženi mzločinački poduhvat na BiH“.\nAutor profesor Ivo Komšić i promotor Milan Jovičić u Mostaru\nZaista ga trebaju svi naši građani pročitati i spoznati istinu o Franji Tuđmanu, kao suludom tvorcu pogubne ideološke matrices a Slobodanom Miloševićem o osvajanju naše Bosne i Hercegovine i stvaranju nove NDH (sa genocidnom “Herceg Bosnom“) i velike Srbije sa genosidnom Republikom srpskom.\nNadati se skorijem izlasku iz štampe i slične “zlatne knjige“ o Slobodanu Miloševiću, sa autentičnim i istinitim podacima iz Haškog suda.


"NIKO NE TREBA DA SE PLAŠI I DA NAM PRETI" Lukač pozvao Federaciju BiH da napravi rezervni sastav policije\nMinistar unutrašnjih poslova Republike Srpske Dragan Lukač rekao je da niko ne treba da se plaši rezervne policije i da bi bilo dobro da i FBiH formira jedan takav sastav.\n– Policije ne treba da se plaši niko osim kriminalaca i onih koji prave krivična dela ili imaju nameru. Nema potrebe niko da se plaši rezervnog sastava, nema potrebe ni iz Federacije da nam prete da će oni formirati rezervni sastav. Pozivam ih da naprave rezervni sastav jer smatram da će svaki policajac na ulicama BiH doprineti bezbednosti naših građana – rekao je Lukač za N1 televiziju.\nOn je podsetio da FBiH i sada ima mnogo više policajaca u aktivnom sastavu, ali da u tome ne vidi problem niti debalans.\nGovoreći o Nacrtu zakona o izmenama i dopunama Zakona o policiji i unutrašnjim poslovima kojim se utvrđuju formalnopravni uslovi za uspostavljanje rezervnog sastava policije, a koji je danas usvojila Narodna skupština Republike Srpske, Lukač je rekao da je rezervni sastav potreban kako bi pomogao aktivnom sastavu policije, uključujući i migrantsku krizu.\nOn kaže da Republika Srpska mora biti spremna da odgovori povećanom broju ljudi koji može da se pojavi na njenoj teritoriji.\n– Moramo imati dovoljan broj organizovanih ljudi koji mogu da zaštite naše građane, da spreče krivična dela, da zaštitimo imovinu građana jer vidimo da se na teritoriji Federacije gde su napravljeni kampovi, gde se zadržavaju migranti u većem broju svakodnevno dešavaju krivična dela – od međusobnih tuča do napada na imovine naših građana, silovanja, čak ubistava. Odnosno, mnogih teških krivičnih dela koja moraju biti stavljena pod kontrolu – zaključio je Lukač.\nVišković: Za rezervni sastav policije novac će se planirati u budžetu za 2020. godinu\n"BEZBEDNOST NEMA CENU" SDS čeka šta će reći struka za REZERVNI SASTAV policije\nNISU SEDELI SKRŠTENIH RUKU I Federacija uvodi rezervni sastav policije\n"NIJE VOLIO BRZU VOŽNJU" Teslić zavijen u crno zbog pogibije mladića\nIgor Ristić (24) iz Teslića poginuo je u teškoj saobraćajnoj nesreći koja se sinoć dogodila na regionalnom putu Teslić – Banja Vrućica.\nSUĐENJE DUDAKOVIĆU Potresno svedočenje:„Telo devera pronađeno, a supruga nisam sahranila“\nNa suđenju generalu Atifu Dudakoviću i još 15 pripadnika i komandanata Petog korpusa takozvane Armije BiH za zločine nad Srbima na području Krajine 1995. godine, svedok Tužilaštva BiH Mara Jeličić rekla je da joj je suprug Čedo ubijen 15. septembra te godine kada je iz Sanskog Mosta krenuo u selo Vrtače po invalidska kolica za decu.\n“DOVOLJNO DOKAZA ZA MAKSIMALNU KAZNU DUDAKOVIĆU” Mitrović očekuje da Sud BiH ne primenjuje dvostruke aršine\nPredsednik Republičke organizacije porodica zarobljenih, poginulih boraca i nestalih civila Nedeljko Mitrović smatra da Sud BiH ima sasvim dovoljno dokaza koji su javno obznanjeni da ratnog komandanta Petog korpusa takozvane Armije BiH Atifa Dudakovića osudi na maksimalnu kaznu zatvora.\nTINEJDŽER (16) SE BORI ZA ŽIVOT Mladi biciklista povređen u nesreći kod Laktaša\nPacijent čiji su inicijali S.F. (16), koji je povređen u saobraćajnoj nesreći na lokalnom putu Laktaši - Riječani, u komi je i sve dalje prognoze u vezi sa njegovim zdravstvenim stanjem su krajnje neizvesne, saopšteno je iz Univerzitetskog kliničkog centra (UKC) Republike Srpske.\nMektić: Kad se steknu uslovi počećemo sa izmeštanjem migranata iz Bihaća i Velike Kladuše\nMinistar bezbednosti u Savetu ministara u tehničkom mandatu Dragan Mektić najavio je da će čim se steknu uslovi na terenu početi izmeštanje migranata iz centara „Bira“ u Bihaću i „Miral“ u Velikoj Kladuši na novu lokaciju, radi poboljšanja života građana u Unsko-sanskom kantonu.\nOsumnjičeni za obljubu nad nemoćnom devojkom iz Gradiške PUŠTENI DA SE BRANE SA SLOBODE\nTrojica muškaraca iz Gradiške, osumnjičeni za obljubu nad nemoćnim devojkom, odlukom sudije za prethodni postupak Okružnog suda Banjaluka, pušteni su da se brane sa slobode.\nDvojica razbojnika tokom vikenda opljačkali su ženu na području Dervente, te joj ukrali oko 300 maraka i na silu skinuli zlatno prstenje sa ruku, potvrđeno je za Srpskainfo.\nČović nakon sastanka sa Merkelovom: BiH ima jasnu podršku Nemačke na evroatlantskom putu\nPredsednik HDZ BiH Dragan Čović izjavio je da je BiH dobila podršku nemačke kancelarke Angele Merkel na evroatlantskom putu i rešavanju unutrašnjih pitanja na temelju konstitutivnosti naroda i legitimnom političkom predstavljanju.\nBanjalučka policija tokom vikenda uhapsila sedam osoba zbog posedovanja droga\nSlužbenici banjalučke Policijske uprave su od petka do nedelje, 17. do 19. maja, uhapsili i ispitali sedam osoba zbog posedovanja određene količine marihuane i spida.\nŠeranić na zasedanju Svetske zdravstvene skupštine: Obuhvat vakcinacijom jedna od ključnih tema\nMinistar zdravlja i socijalne zaštite RS Alen Šeranić učestvuje na redovnom zasedanju 72. Svetske zdravstvene skupštine, najvišeg organa Svetske zdravstvene organizacije u Ženevi, gde će se, između ostalog, razgovarati o vakcinaciji, odnosno o podizanju obuhvata imunizacije u evropskom regionu, sa naglaskom na zemlje okruženja, te Republiku Srpsku i BiH.\nPUSTOŠIO PARFIMERIJE U AUSTRIJI Državljanin BiH uhapšen zbog serije krađa, imao i saučesnika\nSkupi parfemi bili su u fokusu interesovanja 20-godišnjeg mladića iz Bosne i Hercegovine.\n"NE POSTOJE NIKAKVI SPISKOVI" Oglasio se predsednik Saveta za zaštitu ustavnog poretka RS\nPredsednik Saveta za zaštitu ustavnog poretka Republike Srpske Siniša Karan izjavio je danas da Savet nema spiskove političkih neistomišljenika koji su pretanja ustavnom poretku Srpske.\nŠPIC, PLJUSAK, PRETI KOLAPS Meteorolozi najavljuju NEVREME, na ulicama već KOLONE VOZILA, a na auto-putu LANČANI SUDAR\nTrampovi ljudi nedeljama TRAŽE POVOD da započnu RAT SA IRANOM\nDA LI ONA IMA NAJBOLJE NOGE NA NAŠOJ SCENI? Srpska voditeljka pokazala SEKSI FIGURU i ostavila sve bez reči\nCRVENO-BELI IZNELI ARGUMENTE Evo zašto je Crvenoj zvezdi priznata titula iz 1946. godine\nSJAJAN START TROICKOG U KVALIFIKACIJAMA Viktor za korak bliži glavnom žrebu Rolan Garosa\nNEVEROVATNA SCENA Kada nema Olimpijakosa na terenu, evo šta radi VELIKI RIVAL /VIDEO/


Senat odlučuje da li će Klausa tužiti za veleizdaju\nSenat češkog parlamenta odlučuje danas da li će tužiti Ustavnom sudu odlazećeg predsednika Vaclava Klausa za veleizdaju, pre svega zbog novogodišnje amnestije kojom je prekinuo suđenja nekima od najvećih korupcionaša, utajivača poreza i preveranata među češkim tajkunima.\nPredlog da se Klaus izvede pred sud za veleizdaju, koju po češkim zakonima za razliku od izdaje domovine može da počini samo šef države, podnela je grupa od 28 senatora pretežno iz redova opozicione levice.\nAmnestija, zbog koje je Klausova popularnost među Česima spala sa 70 na 26 odsto pošto je vide kao poklon predsednika prijateljima u biznisu, samo je jedna od stavki u tužbi.\nKlaus, recimo, nije potpisao sporazum o evropskom stabilizacionom mehanizmu za evro, iako su saglasnost dala oba doma parlamenta, te predsednik nije imao pravo da potpis odbije.\nPredsednik gornjeg doma parlamenta, senator Milan Šteh, procenjuje da su šanse da Senat danas u raspravi iza zatvorenih vrata pošalje odlazećeg predsednika pred sud za veleizdaju 50:50.\nJedan od inicijatora tužbe, najpopularniji češki političar, senator za socijaldemokrate Jirži Dinstbir mlađi oštro je odbio tvrdnje vladajuće desnice da opozicija samo želi da se obračuna sa Klausom kako ne bi mogao da se dalje angažuje u politici kada mu za četiri dana istekne poslednji predsednički mandat.


Evropa neće čekati Srbiju\n6. oktobar/listopad, 2004.\nSuštinski razlog kašnjenja Srbije u reformisanju političkog i ekonomskog sistema, Latinka Perović vidi u tome što se odmah posle 5. oktobra pokazalo da među akterima ovog događaja nije bilo konsenzusa o ključnim državnim pitanjima:\n“Kolokvijalno, različite imenice su se izrazile kao sukob reformista i legalista. Personalno, kao sukob između Zorana Đinđića i Vojislava Koštunice. U suštini, 5. oktobar 2000. godine stavio je na probu snagu Srbije da napravi diskontinuitet sa neposrednom prošlošću, ali i da napravi bilans svoje dvovekovne istorije.”\nIstorijska šansa koja je Srbiji pružena 5. oktobra, navodi Latinka Perović, pretvorila se u opasnost ponovnog gubljenja koraka sa istorijom i vremenom.\n“Srbija je posle 5. oktobra 2000. godine prvi put u svojoj modernoj istoriji imala nepodeljenu podršku Evrope da joj se pridruži. Bez primene sredstava transformacija svojinskog odnosa i vladavina prava i prihvatanja uslova koji su jednaki za sve u Evropi i u koje spada i poštovanje međunarodnog prava, odnosno sankcionisanje ratnih zločina, Srbija je rizikovala da propusti priliku kakva joj se u toku njene celokupne moderne istorije nije pružila. Može joj se dogoditi da završi, govorio je Zoran Đinđić, zajedno sa Albanijom, Makedonijom, Crnom Gorom, Bosnom i Hercegovinom kao ostavinska masa na Balkanu, jer Evropa, izvesno je, neće čekati na nju. Legalisti su govorili o postupnosti, o institucijama koje su bile razorene i nisu mogle biti uspostavljene bez transformacije svojinskih odnosa i nužnih političkih promena, a oslanjale su se na snagu inercije, na onu patrijarhalnost koja je sublimirana u zaostalosti, gotovo u zaključanosti.”\nDanas je jako važno povući one poteze koji bi garantovali ostvarivanje onog što ipak jeste san generacija u Srbiji, podvlači Čedomir Jovanović:\n“Dvesta godina se u Srbiji govori o Evropi. Puno toga je i učinjeno u ime Evrope. Svi su za Evropu. I DSS, i radikali, i Demokratska stranka, i Građanski savez, svi su za Evropu, i istok, i zapad, i sever, i jug, apsolutno svi. Problem nastaje onog trenutka kada se postavi pitanje sistema vrednosti i činjenice da ne možete u Evropu sa kandilom umesto računarom. Da ne možete u Evropu ako vam u predgrađu prestonice postoji masovna grobnica o kojoj ne pričate.”\nJovanović postavlja pitanje da li smo svesni da nam se istorija iz ciklusa u ciklus ponavlja:\n“Krajem 19. veka raspravljalo se o tome da li nam je potrebna železnica i da li nam je potrebno Vukovo pismo. Danas se raspravlja o tome da li nam je potreban engleski jezik i kompjuteri.”\nPotpuno prevaziđeni odnosi koji vladaju u našem društvu dominacija je onih kojima nije mesto u politici i prljavi kapital je ono što koči sasvim prirodan cilj kojim treba težiti, a to je reforma i modernizacija zemlje, kazao je Jovanović:\n“Posao svakog moderniste Srbije mora biti onaj misionarski, apostolski: širi istinu, brani privatizaciju, nešto mora da se proda za evro ako neko ne nudi dva jer je to princip modernog sveta u koji idemo. Pa ne možete biti na berzi, recimo u Njujorku, Frankfurtu, Londonu, Tokiju, Pekingu ili Singapuru ali tako što ćete trčkati od akcionara do akcionara i objašnjavati im da su pogrešili kada su prodali svoje akcije, da bi bilo mnogo bolje da tako nešto vrate nazad, da ne dođe strana sila i ne kupi našu vodu. Al’ nam trebaju pare njihove. Kad bi mogli da im objasnimo da oni nama daju pare a da mi njima ne damo ništa.”\nLatinka Perović i Čedomir Jovanović održali su predavnje u beogradskom Domu omladine a povodom četvorogodišnjice 5. oktobra, što je bio i jedini događaj organizovan povodom ovog jubileja.


Fond Ujedinjenih nacija za populaciju (UNFPA) je uveren da 1.8 milijardi adolescenata i omladinaca na svetu, što je četvrtina globalne populacje, ima ključnu ulogu u implementaciji Razvojne agende 2030 svetske organizacije, rekao je za Inter pres njuz ejdžensi zamenik izvršnog direktora fonda Dereje Vordofa.\n- Mladi ljudi su u središtu održivog razvoja i ako ne radimo sa njima i za njih, nećemo moći da dostignemo ciljeve Agende 2030 - upozorio je Vordofa.\nOn je dodao da UNFPA doprinosi realizaciji svih pet prioriteta strategije za mlade Ujednijenih nacija, Mladost 2030, kroz program "Moje telo, moj život, moj svet!": "Mi u UNFPA čvrsto verujemo da je jedan od suštinskih načina da se dostigne održivi razvoj edukacija i osposobljavanje mladih ljudi da donose odluke o svom zdravlju i dobrobiti, tako što ćemo im dati alate da preuzmu kontrolu nad svojim životima, da dovedu do razvoja i da održe mir".\nVordofa je naveo da bez prava izbora u vezi sa svojim telima mladima nije moguće da imaju punu kontrolu nad svojim životima i da aktivno oblikuju svoje zajednice i zaustave siromaštvo: "Zato moramo da nastavimo da se bavimo kompleksnim faktorma koji utiču na zdravlje i dobrobit mladih", rekao je Vordofa dodajući da je reč o angažmanu, učešću i zalaganju, informisanim i zdravim temeljima, ekonomskom osnaživanju poštenim radom, te miru.\nGovoreći na obeležavanju Međunarodnog dana mladih, 11. avgusta, generalni sekretar UN Antonio Gutereš je ukazao na to da škole ne obezbeđuju mladim ljudima veštine neophodne za prolaženje kroz tehnološku revoluciju. On je prošle godine naglasio značaj mladih ljudi u rešavanju izazova sa kojima se suočava savremeni svet, uključujući mir, uticaj klimatskih promena i rastuću nejednakost.


novosti.rs (D. Gagričić) 03. август 2014. године Друштво Традиција Коментари\nČuvar manastira Mileševa i karavanskog puta, Savine isposnice u kanjonu Mileševke\nU okolini Prijepolja počele pripreme za obnavljanje srednjovekovnog grada Mileševca, na karavanskom putu Dubrovnik - Orijent. Preti rušenje utvrđenja na visokoj litici, u kom su obavljena manja arheološka istraživanja.\n- Grad Mileševac se prvi put pominje u povelji Alfonsa Petog Aragonskog velikašu Stefanu Kosači 1444. godine. Putopisac Evlija Čelebija (oko 1650. godine) navodi da je tvrđava imala 12 kula - ističe Slavoljub Pušica, direktor muzeja u Prijepolju, koji je i pokrenuo projekat da se u saradnji sa Mileševskom eparhijom, Zavodom za zaštitu spomenika kulture iz Kraljeva i nizom institucija i opštinom uredi i zaštiti tvrđava sa okolinom.\n- Mileševcu preti rušenje i obnova je najvažniji projekat u obeležavanju 800-godišnjice Mileševe, pa ćemo i narednih godina podržavati obnovu, očekujući pomoć države, kako bi ceo kompleks - sa istorijskim nasleđem i prirodnim retkostima - bio zamajac razvoja kraja - ističe Vukosav Tomašević, predsednik SO Prijepolje.\nSTRELE I OKLOPI\nJedina istraživanja u tvrđavi, i to na jednoj sondi, obavio je Mirko Kovačević pre 40 godina. Uz ostatke luka i strele iz najstarije faze srednjeg veka, te oklopa i pancira, koji se čuvaju u Muzeju, otkriveni su ekseri od 40 centimetara, kojima su ukivane grede, stare po 500-600 godina, čiji su delovi vidljivi u zidinama, kao i ostaci mostova na liticama - podseća Pušica.


Čelnici Kantona Sarajevo i Općine Centar o nastavku započetih projekata: U sklopu škole na Šipu neophodna je i gradnja vrtića | Ministarstvo saobraćaja Kantona Sarajevo\nČelnici Kantona Sarajevo i Općine Centar o nastavku započetih projekata: U sklopu škole na Šipu neophodna je i gradnja vrtića\nNastavak realizacije projekta izgradnje objekta osnovne škole na Šipu, puštanje u funkciju kosog lifta na Ciglanama, kao i brojni drugi zajednički projekti bile su teme današnjeg sastanka čelnika Kantona Sarajevo i Općine Centar.\nIstaknuto je da je u sklopu objekta škole na Šipu neophodna i gradnja vrtića jer je u interesu ove Vlade povećanje obuhvata djece predškolskim obrazovanjem. Dogovoreno je da u tu svrhu predstavnici resornog ministarstva, JU "Djeca Sarajeva" i Općine naprave neophodne analize, a prije pripreme potrebne dokumentacije. Iskazana je i spremnost da se u Prijedlogu budžeta KS za ovu godinu poveća iznos sredstava za nastavak tog projekta.\nObostrani je interes i da se što prije riješi pitanje upravljanja kosim liftom na Ciglanama, kako bi mogao biti pušten u funkciju i dat na upotrebu građanima.Vlada KS će obaviti konsultacije sa nadležnim kantonalnim preduzećima radi odlučivanja koje pravno lice će preuzeti ulogu upravljanja ovim liftom, te će zaključak o tome dostaviti Općini Centar prije naredne sjednice Općinskog vijeća, dogovoreno je.\nOvom prilikom su otvoreni i razgovori o saradnji u projektima izgradnje sportske dvorane u Srednjoj zubotehničkoj školi, vrtića “Razigrani dani”, “Austrijske kuće”, Tehnološkog parka na Šipu, kao i drugim pitanjima od interesa za ovu lokalnu zajednicu u domenu saobraćajne i vodovodne infrastrukture za koje je Vlada iskazala svoj interes i spremnost da ih podrži.


Tenzija u Beloj kući na liniji Skaramuči-Pribus\nDirektor za komunikacije Bele kuće Entoni Skaramuči\nDok američkog predsednika optužuju da pokušava da prisili sekretara za pravosuđe da podnese ostavku, dotle novi direktor Bele kuće za komunikacije, usmeno kritikuje šefa osoblja Bele kuće, koga je postavio predsednik Donald Tramp.\nPodeljenost u Trampovoj administraciji tiče se sekretara za pravosuđe, Džefa Sešnsa, koga kritikuje Tramp, i šefa osoblja Bele kuće, Rajnsa Pribusa, koga napada novi i moćan šef komunikacija, Entoni Skaramuči.\nJuče je Sara Hakabi Senders, portarolka Bele kuće, nastojala da izbegne odgovor na pitanje da li predsednik i dalje veruje šefu osoblja, Rajnsu Pribusu. Nije odgovorila ni na pitanje o zategnutosti između Skaramučija i Pribusa, koga je Skaramuči optužio da odaje informacije medijama:\n“Predsednik voli takvu vrstu takmičenja i čak ga ohrabruje. “\nNo, neki republikanski lideri u Kongresu, smatraju da to nije zdravo takmičenje, ukazujući da je neophodna drugačija vrsta razgovora. Prema republikanskom lideru Predstavničkog doma, Polu Rajanu, Rajns obavlja savršeno posao u Beloj kući, i predsednik mu veruje. Rajan takođe smatra da bi njih dvojica kroz razgovor trebalo da reše nesuglasice, ako one uopšte postoje.


EU zabrinuta zbog Trampove odluke o Jerusalimu | EurActiv Srbija\nObjavljeno : 07.12.2017.\t Tweet\nEvropska unija je zabrinuta zbog mogućih posledica odluke predsednika SAD Donalda Trampa da prizna Jerusalim kao glavni grad Izraela. Svetski lideri izrazili su neslaganje s takvom odlukom i ponovili posvećenost rešenju o dve države, a palestinski islamistički pokret Hamas pozvao je 7. decembra na novi ustanak protiv Izraela.\n"Evropska unija izražava ozbiljnu zabrinutost zbog saopštenja predsednika SAD Donalda Trampa o Jerusalimu i posledicama koje to može imati na izglede za mir", saopštila je visoka predstavnica EU za spoljnu politiku i bezbednost Federika Mogerini.\nStav EU ostaje nepromenjen, navela je Mogerini i dodala da i palestinska i izraelska strana moraju biti zadovoljene.\n"Mora se naći način da se pregovorima reši status Jerusalima kao buduće prestonice obe države", navodi se u saopštenju i dodaje da treba raditi na stvaranju uslova za direktne pregovore.\nEU je pozvala sve uključene strane i širi region da budu mirni i uzdržani kako bi se sprečila bilo kakva eskalacija.\n"EU je spremna da podrži taj proces i nastaviće da radi sa obe strane i regionalnim i međunarodnim partnerima ka tom cilju", saopštila je šefica evropske diplomatije.\nMogerini je ponovila da je EU čvrsto posvećenja rešenju o dve države, koje zadovoljava težnje obe strane i koje je "jedino realistično rešenje za postizanje dugotrajnog mira i bezbednosti koje i Izraelci i Palestinci zaslužuju".\nOdlukom o priznanju Jerusalima kao glavnog grada Izraela Tramp je odstupio od višedecenijske politike SAD u odnosu na taj grad čiji je istočni deo Izrael okupirao u ratu 1967. godine i kasnije anektirao. Tramp je najavio i da će američku ambasadu preseliti iz Tel Aviva u Jerlusalim.\nPredsednik Francuske Emanuel Makron ocenio je da je Trampova odluka "za žaljenje" i pozvao na smirenost i odgovornost, preneo je Frans pres.\n"Moramo da izbegnemo nasilje po svaku cenu i da damo prednost dijalogu", rekao je francuski predsednik.\nMakron je potvrdio posvećenost Francuske rešenju o dve države, koja znači da Izraelci i Palestinci "žive jedni pored drugih u miru i bezbednosti u okviru međunarodn priznatih granica, sa Jerusalimom kao glavnim gradom dve države".\nNemačka kancelarka Angela Merkel ne podržava Trampovu odluku koja je suprotna dugovodišnjoj politici SAD o tom pitanju.\n"O statusu Jerusalima može da se pregovara samo kao o delu rešenja o dve države", napisao je njen portparol Štefen Zajbert na Tviteru.\nŠef nemačke diplomatije Zigmar Gabrijel rekao je da priznanje Jerusalima za prestonicu Izreala ne smiruje sukob, nego ga još više zapaljuje, ocenivši Trampov plan kao "veoma opasan razvoj" događaja, preneo je EU Observer.\nNeslaganje sa Trampom izrazila je i britanska premijerka Tereza Mej.\n"Ne slažemo se s odlukom SAD da preseli svoju ambasadu u Jerusalim i da prizna Jeruslim kao izraelski glavni grad pre sporazuma o konačnom statusu", navela je Mej u saopštenju, dodavši da takva odluka neće doprineti izgledima za mir u regionu.\nGeneralni sekretar UN Antonio Gutereš izjavio je da rešenje o dve države nema altenativu i da to pitanje mora biti rešeno kroz direktne pregovore dve strane.\n"Od prvog dana kao generalni sekretar UN dosledno sam govorio protiv blio kakvih jednostranih mera koje će ugroziti izglede za mir za Izraelce i Palestince", rekao je Gutereš na konferenciji za novinare, saopšteno je na sajtu UN.\nPalestinski islamistički pokret Hamas pozvao je na novi ustanak, intifadu protiv Izraela zbog priznanja Jerusalima kao izraleskog glavnog grada, prenosi Al Džazira.\nHanije je Trampovo saopštenje označio krajem jednog političkog perioda i početkom novog poglavlja u palestinskoj politici.\nZvaničnik Hamasa Ismail Radvan prethodno je rekao da će Trampova odluka "otvoriti vrata pakla" za američke interese u regionu.\nStotine Palestinaca je posle Trampovog saopštenja protestovalo u gradu Gazi, paleći američke i izraelske zastave i noseći transparente s porukama da je Jerusalim večna palestinska prestonica.\nDemonstracije su organizovale različite palestinske frakcije i ekstremističke organizacije koje su pozivale na palestinsko jedinstvo u odgovoru na Trampov potez.\n: Švedska priznala Palestinu, presedan u EU\n: EU podeljena prilikom glasanja o Palestini


EKSKLUZIVNO za Sputnjik: Turska nije tražila integraciju S-400 u sistem odbrane NATO-a - 14.09.2017, Sputnik Srbija\nNATO proučava mogućnost održavanja nove sednice Saveta Rusija-NATO, izjavio je za Sputnjik generalni sekretar Alijanse Jens Stoltenberg. 14.09.2017, Sputnik Srbija\n10:40 14.09.2017 (Osveženo: 14:40 14.09.2017)\nNATO proučava mogućnost održavanja nove sednice Saveta Rusija-NATO, izjavio je za Sputnjik generalni sekretar Alijanse Jens Stoltenberg.\nA zašto ne milion ruskih vojnika na granici sa NATO-om\n14 Septembar 2017, 10:08\n„Još u julu je održan sastanak, a nakon letnje pauze počeli smo da proučavamo mogućnosti novog sastanka Saveta Rusija-NATO. NATO je praktično obustavio saradnju, ali mislimo da je važno sačuvati politički dijalog i linije komunikacije između vojske Alijanse i vojske Rusije“, rekao je Stoltenberg.\nŠef Vojnog komiteta NATO-a Petar Pavel i šef Generalštaba Rusije general Valerij Gerasimov na sastanku u Bakuu prošle nedelje razgovarali su o kontaktima između dve vojske.\n„Pozdravljam sastanak šefova našeg Vojnog komiteta generala Petra Pavela i generala Gerasimova, jer je to važna karika naših vojnih kanala komunikacije. Za NATO je važno da nastavi politički dijalog sa Rusijom i sačuva otvoreni vojni kanal dijaloga“, obavestio je zvaničnik Alijanse.\nStoltenberg: Sankcije efikasan mehanizam uticaja na Rusiju\nStoltenberg je dodao da NATO očekuje da će na predstojećoj sednici Saveta Rusija-NATO biti nastavljeni razgovori o pitanjima transparentnosti pri organizaciji vojnih vežbi.\n„Naravno, potreban nam je dijalog sa Rusijom, o čemu treba razgovarati. Međutim, mislim da su brifing koji smo imali o vojnim vežbama ’Zapad 2017‘ i vojnim vežbama NATO-a na poslednjem sastanku, kao i brifinzi o vojnom potencijalu, bili od koristi. Prirodno bi bilo nastaviti razgovore o vojnim vežbama i učiniti da oni budu transparentniji i predvidljiviji“, rekao je Stoltenberg.\nOn je dodao da NATO i Rusija već periodično vode dijalog o jednom broju pitanja.\n„Od leta 2016. godine imali smo pet sastanaka, što pokazuje da smo uspostavili periodičan dijalog sa Rusijom po nizu pitanja“, saopštio je zvaničnik Alijanse.\nKomentarišući moguću kupovinu ruskih sistema S-400 od strane Turske, generalni sekretar NATO je rekao da svaka članica Alijanse sama donosi odluke o kupovini naoružanja. On je dodao da Turska nije tražila od NATO-a integraciju ruskih S-400 u sistem PVO Alijanse.\nČelnik NATO-a je dodao da Alijansa trenutno ne razmatra da Ukrajini ponudi akcioni plan za članstvo u tom vojnom savezu, trenutno su svi napori fokusirani na odbrambeni sektor.\n„Trenutno podržavamo Ukrajinu u sprovođenju reformi, modernizaciji naoružanja, jačanju institucija odbrane i bezbednosti. Koncentrisani smo na to“, rekao je Stoltenberg.


„NEC“ predstavlja sistem za prepoznavanje lica za Olimpijadu u Tokiju 2020-e - Infobrif\n„NEC“ predstavlja sistem za prepoznavanje lica za Olimpijadu u Tokiju 2020-e\nAI tehnologija prepoznavanja lica\nObjavljeno 7.08.2018. u 19:31\nKompanija „NEC“ prezentovala je novi sistem za prepoznavanje lica, koji će se prvi put primeniti na Olimpijadi u Tokiju 2020-e.\nOčekuje se da će sistem identifikovati preko 300.000 učesnika Olimpijade, uključujući sportiste, volontere, medije i drugo osoblje. To će biti prvi put da se tehnologija za prepoznavanje lica koristi u ovu svrhu i na Olimpijskim igrama.\n„NEC“-ov sistem ima AI mašinu pod nazivom “NeoFace”, koja je deo sveobuhvatne “Bio-Idiom” tehnologije biometrijske autentifikacije. Implementacija novog sistema na Tokijskim OI 2020-e će uključivati upoređivanje trenutnih fotografija učesnika sa fotografijom na identifikacionoj kartici, koju će morati da nose svi akreditovani učesnici Olimpijade.\nKompanija „NEC“ tvrdi da ima najbolju tehnologiju prepoznavanja lica i to na bazi uporednih testova, koje je uradio američki Nacionalni institut za standarde i tehnologiju.\nTokijska Olimpijada donosi nove bezbednosne izazove, koji će zahtevati brzu identifikaciju učesnika. Za razliku od mnogih prethodnih igara, Olimpijada u Tokiju 2020-e neće imati olimpijski park, u kome se ljudi mogu slobodno kretati između sportskih arena.\nNikad dosta death metala? Obradovaćemo vas, AI nam je rešio…\nOgroman korak napred: AI tim pregazio šampione u…\nUmesto toga, takmičenja će se održavati širom tokijske metropole, a učesnici će morati da se identifikuju svaki put prilikom ulaska na stadion.\nCilj kompanije „NEC“ i cilj organizatora je da sistem za prepoznavanje lica ubrza ovaj proces što je više moguće. Veliki izazov tokom ovih igara predstavljaće letnja vrućina u Tokiju, zbog toga što igre počinju 24-og jula. Na osnovu višegodišnjeg proseka temperature u tom periodu, očekuje se da ova Olimpijada bude najtoplija olimpijada ikada.\nDanašnjom prezentacijom nove tehnologije u Tokiju, „NEC“ je pokazao kako sportisti i ostali zaposleni ne bi mogli ući u prostorije, ako drže tuđu identifikacionu karticu.\nKompanija je čak dovela i bivšeg olimpijskog odbojkaša visokog 208 cm, kako bi pokazala da će sistem raditi sa ljudima svih visina. Sistem je odlično funkcionisao, iako se više ljudi brzo kretalo kroz prolaze, a na ekranu su se izuzetno brzo smenjivale fotografije vlasnika identifikacionih kartica.\nKompanija „NEC“ je među vodećim kompanijama u oblasti prepoznavanja lica u svetu, a olimpijske igre u Tokiju 2020-e će pokazati da li kompanija može ostati lider u oblasti prepoznavanja lica.\nProdavali sina, zlostavljali ga, a sada su iza rešetaka\nSpajaju li se Kosovo i Albanija?\nNikad dosta death metala? Obradovaćemo vas, AI nam je rešio taj problem (AUDIO)\nOgroman korak napred: AI tim pregazio šampione u video-igrama! (VIDEO)


Praktični savjeti Archives – Page 5 of 25 – Kućica\nUskoro se selite i već se polako mentalno pripremate za ovaj veliki korak? Moguće je da ste vrlo pedantni po pitanju ovog procesa pa već odavno pravite spiskove i lagano …\nUkoliko svakog vikenda pravite generalku u kući onda ne bi bilo loše da imate spisak stvari koje treba da čistite svake sedmice. Znate li šta zaista treba da čistite jednom …\nMaslinovo ulje se uglavnom koristi u kulinarstvu, zdravija je i slobodno možemo reći ukusnija verzija suncokretovog ulja koje se nešto češće koristi. Ali, jeste li znali da maslinovo ulje osim …\nU današnje vrijeme višak kvadrata je zaista luksuz i oni koji imaju dovoljno prostora za odlaganje su pravi srećnici. Oni drugi, većina, se dovijaju na razne načina da iskoriste prostor …\nKada su u pitanju sredstva za čišćenje svi mi idemo linijom manjeg otpora i kupujemo gotove proizvode, ne obaraćajući pažnju na količinu hemikalija koje sadrže. Ako u ovoj godini želite …


Filmska zima u bioskopu Cineplexx Niš uveliko traje\nPočetak/Stare vesti/Promo vesti/Filmska zima u bioskopu Cineplexx Niš uveliko traje\nMarketing Niške Vesti26. decembra 2017.\nProvedite praznike i hladne, zimske dane u toplim salama bioskopa Cineplexx Niš u Stop Shop ritejl parku uz najaktuelnije filmove. Budite deo specijalnih događaja i premijera u najmodernijem bioskopu u gradu i podelite sa voljenim osobama magiju gledanja sedme umetnosti na velikom platnu.\nOd prvog dana prikazivanja, dugoiščekivani nastavak „Star Wars: Poslednji Džedaji“ u potpunosti dominira bioskopskim blagajnama i predstavlja naslov koji obavezno treba pogledati u bioskopu. Na premijeri Stormtruperi kao i kostimirani glavni junaci filma preplavili su bioskop Cineplexx Niš, a karta više traži se na svakoj projekciji.\nMaštate da po hladnom vremenu među prvima obiđete džunglu i osetite pravi „Džumandži“ doživljaj? Onda ne smete propustiti ovu uzbudljivu porodičnu avanturu koja nam na veliko platno bioskopa Cineplexx Niš stiže u četvrtak, 28. decembra.\nNajmlađi posetioci bioskopa, ali sa njima i oni malo stariji, uveliko mogu da uživaju u pustolovinama neodoljivog bika „Ferdinanda“ i novogodišnjim dečijim filmovima „Deda Mraz i kompanija“ i „Meda Pedington 2“.\nNajnovije putovanje čarobnim tunelima jedne drugačije zemlje dolazi nam iz Dizni i Piksar univerzuma ovog četvrta, 28. decembra u filmu „Koko“. Saznajte kakvi će se to misteriozni događaji naći na putu glavnom junaku Migelu koji pokušava da ostvari svoj san i postane velika muzička zvezda.\nSve mališane očekuje prava novogodišnja zabava u bioskopu Cineplexx Niš za vikend 30 i 31. decembra od 12 do 14 časova uz poklone, animacije i nezaobilazno fotografisanje sa Deda Mrazom.\nDođite da se družimo i ispratimo staru, a dočekamo Novu godinu na najlepši način i ponesite uspomenu iz omiljenog bioskopa u gradu! Čekamo vas!\nSve ljubitelje mjuzikla na repertoaru bioskopa Cineplexx Niš, pretprmijerno već očekuje fantastični Hju Džekmen u filmu „Veličanstveni šoumen“, smeloj i originalnoj priči koja slavi rođenje šoubiznisa. Film će se na redovnom repertoaru naći od četvrtka, 28. decembra.\nUkoliko ste ljubitelj priča o ruskom herojstvu, ne propustite da pogledate film „Legenda o kolovratu“, koji će se na repertoaru naći od 4. januara. Najmodernija tehnologija, najnoviji specijalni efekti sa kojima se radilo na ovom filmu, dočaravaju scene borbe na jedinstven način na velikom platnu. Ne smete propustiti da pogledate film kome predviđaju epski uspeh i koji preti da postane najgledaniji film ruske kinematografije.\nFinalni nastavak zasnovan na svetskom bestseleru „Pedeset nijansi“, na velikom platnu bioskopa Cineplexx Niš biće premijerno prikazan 7. februara u 20 časova. Dakota Džonson i Džejmi Dornan vraćaju se kao Anastasija Stil i Kristijan Grej u filmu „Pedeset nijansi: Oslobođeni“. Karte su uveliko u prodaji na blagajni bioskopa. Budite među prvima koji će saznati šta sve čeka Anastasiju i Kristijana na putu ka srećnom zajedničkom životu.\nO aktuelnim i predstojećem filmskim naslovima, kao i o svim pogodnostima u bioskopu Cineplexx Niš, možete se informisati i putem sajta:


Beta 27. septembra 2020. 12:10\nPredsednik Pokreta „Novi 6. oktobar“ Vojin Rakić saopštio je da taj novoosnovani pokret podržava strateško okretanje Srbije Sjedinjenim Američkim Državama i prilagodjavanje spoljne politike toj državi.\nU tom pokretu smatraju da je to opredeljenje jedan od vitalnih interesa Srbije, a podržali su i svečanost u Pranjanima koja svedoči o tradicionalnom savezništvu Srbije i SAD, država koje su tokom mnogih godina gotovo uvek bile na istoj, pravoj strani istorije.\n„Ovo je još jedan korak Srbije u dobrom pravcu kada je reč o spoljnoj politici, a njemu je prethodilo potpisivanje dokumenta u Vašingtonu, nedavna poseta delegacije SAD Srbiji, kao i otvaranje Medjunarodne razvojne finansijske korporacije (DFC) u Beogradu“, navedeno je u saopštenju.\nDodaje se da su ovi koraci u dobrom pravcu uzaludni ukoliko nisu praćeni uspostvaljenjem podele vlasti i drugim segmentima demokratizacije Srbije, kao i ubrzanjem integracije Srbije u Evropsku uniju.\nŠef katedre za bioetiku Uneska Vojin Rakić, nedavno je kritikovao Srbiju kao jednu od četiri zemlje u kojoj su zloupotrebljene restriktivne mere radi jačanja vlasti u pandemiji, a predsednika Srbije Aleksandra Vučića, tužio je zbog uvreda potšo je osporavao njegovu ulogu u Unesku.\nUnesko je demanovao pisanje režimskih medija u Srbiji koji su „dovodili u pitanje postojanje Uneskove Katedre za bioetiku, uz navodjenje da ta navodno napostojeća Katedra sprovodi istragu da li se Vojin Rakić lažno predstavljao kao njen član“.


Redakcija 18.04.2019 15:12\n– Veoma je jasna opstrukcija SDA u pogledu onemogućavanja implementacije izborne volje i rezultata, nalazeći razna pitanja koje žele da istaknu prije obaveze formiranja organa vlasti na nivou BiH – ustvrdio je on.\nDodik je naveo da već imaju tri spremna imena kandidata srpskih ministara za Vijeće ministara BiH, ali nije želio da govorio o kome se radi. Poznato je od ranije da je kandidat za predsjedavajućeg Zoran Tegeltija, što nije sporno.\n– Bošnjaci rizikuju da naprave ne samo krizu organa, već i cijele države – ustvrdio je Dodik novinarima na Mrakovici.\nPonovivši protivljenje RS priključenju BiH NATO-u, istakao je da ne preporučuje moguće spekulativne radnje – da jedan ministar, bez obzira koji, u taj vojni savez preda MAP i kaže da je to stav BiH.\nPrethodni članakKomšić: Na rezervni sastav policije RS odgovoriti recipročnim mjerama\nNaredni članakBiskup Franjo Komarica uoči susreta Pape i Dodika u Vatikanu: “Očekujem da ga Papa pita”…


Danas se nastavlja takmičenje u Superligi Srbije – BTV\nDanas se nastavlja takmičenje u Superligi Srbije\nDanas se nastavlja takmičenje u Superligi Srbije utakmicama vanrednog 25. kol,sa najvećom pažnjom na duel u Humskoj između fudbalera Partizana i niškog Radničkog.\nRemijem u večitom derbiju (1:1) Radničkom se pružila šansa da poveća razliku u odnosu na crno-bele na osam bodova, ali i dodatno se približi lideru Crvenoj zvezdi na sedam, pa mu je meč u Humskoj možda i najvažniji u sezoni.\nPartizan je pod moranjem trijumfa kako bi se približio rivalima, ali je tim Nenada Lalatovića u odličnoj formi i tako želi da nastavi.\nŠampion i lider na tabeli Crvena zvezda ide na nezgodno gostovanje u Lučane ekipi Mladosti, jednom od pretendenata za visok plasman u plej-ofu.\nBez obzira što su crveno-beli dobili osam od poslednjih devet susreta sa Mladosti, čeka ih teško gostovanje posle icrpljujućeg derbija.\nOd ostalih današnjih utakmica izdvajaju se ona na Banovom brdu između Čukaričkog i Napretka, ali i u direktnoj borbi za opstanak Mačva – Dinamo i Rad – Bačka.\nRaspored utakmica, danas: Zemun – Proleter (14 sati), Čukarički – Napredak (16), Mačva – Dinamo Vranje (16), Mladost – Crvena zvezda (16), Rad – Bačka (16), Radnik – Voždovac (16), Partizan – Radnički Niš (18), Vojvodina – Spartak (18).\n← Italijanski premijer u jednodnevnoj poseti Srbiji\nÐurić : Vandali su polomili krst sa spomen-obeležja →


Naučno-istraživački institut “Prometej” okosnica društveno-ekonomskog razvoja Republike Srpske - Prometej - Visoka škola za primijenjene i pravne nauke\n31 Decembra, 2018 24 Februara, 2021 Studentska Služba\nVisoka škola za primijenjene i pravne nauke “Prometej” Banja Luka je svojoj osnovnoj djelatnosti dodala i Naučno-istraživački institut, kao odgovor na savremene izazove napretka na području društvenih, prirodnih, tehničkih i tehnoloških nauka.\nPrimarno, Naučno-istraživački institut, u skladu sa studijskim programima VŠ Prometej, se bavi problematikom iz oblasti Saobraćaja i Ekonomije, čime teži da postane okosnica strateškog planiranja i naučne misli u privrednom razvoju Republike Srpske, BiH i regiona.\nKroz Institut stručna i naučna javnost, državni organi i privreda mogu očekivati transparentno, efektivno i efikasno upravljanje projektima s posebnom pažnjom posvećenom održivom razvoju.\nVizija Visoke škole “Prometej” da se sa svojim studijskim programima razvije u modernu evropsku visokoškolsku instituciju, kompatibilnu s relevantnim školama u zemljama EU i regiji, te postane prepoznatljivo mjesto visokog nivoa kvaliteta u obrazovanju, istraživanjima i pružanju stručnih konsultantskih usluga u oblasti drumskog saobraćaja je ispunjena i svakim danom težimo da stručnoj i naučnoj javnosti pružimo još više.\nŠkola kroz procese sticanja novih znanja, vještina i trajnog osposobljavanja studenata za samostalan rad i cjeloživotno učenje, osposobljava kompetentne inženjere i diplomirane ekonomiste, koji će generisati razvoj naše zemlje, te mlade stručnjake sposobne da se uključe u saradnju i nastavak edukacije na univerzitetima van granica BiH.